ڕێبەری حیزبی کۆمۆنیستی ئێران لە ژێر ھژموونی ڕەوتی کۆمۆنیزمی کرێکاریدان!\nلەم ماوەیەدا بۆ جارێكیتر رێبەری حیزبی كومۆنیستی ئێران لە ژێر هێژەمۆنی رەوتە لەت و پەتەكانی كۆمۆنیزمی كرێكاریدا بە شێوەیەكی شڵەژاو، بە ناڕەوا بەرۆكیان بە كۆمەڵە گرتەوە و بە هەموو هێز و توانایانەوە بە كەڵك وەرگرتن لە هەموو ئامرازێكی تەبلێغی لە دژی ئێمە وەستانەوە. ئەم شێوازە لە پڕووپاگەندە و هەڵچوون و جنێو فرۆشیانە وەرگیراو لە ناوەرۆك و شێوەی بەرخوردی تاقمی مەنسووری حیكەمەتە ، هەر لە جۆری ناودێر كردنی ئێمەوە، هەتا بەر چەسپ لێدانی ناڕاست و دڵخۆازانەی ناسیونالیست وهتد.. شەسخی كردنی ناكۆكیەكان، سەرەنج نەدان و بێدەنگی كردن لە ئاست باسە سیاسیەكانی ئێمە و بەرنامە و پرۆگرام و كارنامە و گەشەی كۆمەڵە پاش 18 ساڵ لە هاتنە دەرەوەمان لە حیزبی كومۆنیست ، بە جنێوفرۆشی و نفرەت پژاندن و بڵاو كردنەوەی شایعەی بێ بنەما و بە دوور لە راستی. هەموو ئەمانە خۆ دزینەوە و خۆ لادانە لە باسێكی واقعی و درووست. ئەوان بەم شێوازە لە هەڵسوكەوت و پڕووپاگەندە دەیانەوەێ خۆڵ لە چاوی خەڵكی كوردستان بكەن و بەمجۆرە بۆ ماوەیەكی دیكە حیزبە پڕ كێشە و گرفتە فكری و سیاسی و تەشكیلاتیەكانیان بشارنەوە ، رێبەری حیزبی كومۆنیستی ئێران و تاقمی مەنسووری حیكمەت دەزانن كەشی ئارام و فەزای سالم و سیاسی و دیالۆگ و مشت ومڕی فكری و نەزەری لە بەرژەوەندی ئەواندا نییە و قازانجی ئەوان لە پێكهێنانی فەزایەكی هیستریك و فاڵانژی و شەڕئەنگیزانەیە بۆ راگرتن و مەودادانە بە تەمەنی حیزبە فەوتاوە و بێ كەڵكەكیانە .\nرێبەری حیزبی كومۆنیستی ئێران لە پڕووپاگەندەی شیفاهی و نووسراوەی سەر تۆڕە كۆمەڵایەتیەكاندا تەنانەت لە ڕەواڵەت و باس كردندا تۆزێك دەستكاریان نەكردووە تاكوو سەفی ئەوان و تاقمی تا سەر ئێسقان دژە كۆمەڵە لە یەك جیا بكاتەوە . ئەوان لە ژێر هێژەمۆنی رەوتی كۆمۆنیزمی كرێكاریدا چەقیون و بە تەواوەتی لێك ئاڵاون ، دەستەوملانی ئەو رەوتە بوون كە رێبەری حیزبی كومۆنیستی ئێران كاتی خۆی بێ بەری نەبوون لەو جنێۆ فرۆشی و فاڵانژی هەڵكووتانە سەر كۆمەڵە ، ئەوەی ئێستا دەكرێ و ئەم شەڕە ناسیاسی و ناتەندروست و هەرچی پەرچیە لە مێژووی كۆمەڵەدا نامۆ و بێ وێنە بووە تەنانەت لە كاتی شەڕی ناوخۆی حیزبی دیموكرات لە گەڵ كۆمەڵە قەد كۆمەڵە بەو شێوازە لە دژی بەرامبەرەكەی پڕووپاگەندەی نەكردووە و بەوجۆرە ئەدەبیاتە لۆمپانە لە گەڵ حیزبێك كە لە شەڕدا بوو لە گەڵی بەرخوردی نەكردووە، ئەم جۆرە پڕووپاگەندەی حیزبی كومۆنیستی ئێران زیاتر لە هەموو شتێك نیشانەی بە كەم گرتنی شعور و تێگەیشتنی خەڵكی كوردستانە و بەمجۆرە دەچێتە خانەی سوكایەتی پێكردن بە بزووتنەوەیەك كە 40 ساڵە پاكانە خەبات دەكات بۆ گەیشتن بە مافەكانی گەلی كورد و چینی هەژار و فەقیر و چەوساوەی كوردستان .\nئەم سیاسەتە و شێوەكارە لە هەمانحاڵدا نیشانەی هاتنە خوار و نزم بوونی ئاستی سیاسی و ئەخلاقی رێبەرایەتی حیزبی كومۆنیستی ئێرانە. پەنا بردن بۆ جنێۆ فرۆشی و نەفرەت پژاندنی شەخسی و سازكردن و بڵاو كردنەوەی دەنگۆ و شایعەی بێ پایە وبناغە وەك ئامرازێكی سیاسی ،دەتوانێ هەندێك كەس دنە بدات و دەمارگرژ و دوژمن سفەت باریان بێنێ ، دەتوانی فاڵانژی بخۆڵقێنێ و بەمجۆرەش كەسانێك بە دەوری رێكخراوێكەوە راگرێ كە رۆژ لە گەڵ رۆژ زیاتر دەلیلی بوونی خۆی لە دەست دەدا، بەڵام ناتوانێ وشیاری بخۆڵقێنێ ، دەتوانێ پیلانگێڕی ببزوێنێ و بیكاتە باو، بەڵام ناتوانی شۆڕشگێڕی بخۆڵقێنێ، دەتوانێ رق و قین و بۆغزی بێ مەنتق و شەڕەنگێزی پەرە پێبدا، بەڵام ناتوانی بیركردنەوەی مەنتقی و سیاسی بە كاربێنێ و بیكاتە بنەما.\nبێ شك ئاكامە زیانبارەكانی ئەم شێوازە زیاتر لە هەموو كەس داوێنی خودی رەوتی حیزبی كومۆنیستی ئێرانی گرتووە و دەگرێتەوە. بە گرتنە بەری ئەم شێوەكارانە ، رێبەرانی حیزبی كومۆنیستی ئێران نە تەنیا ریزەكانی خۆیان لە مەجالی بیركردنەوە لە ناوەڕۆكی راستەقینەی باسە سیاسی و جیاوازە فكرییەكانی ئێمە و ئەوان بێ بەش دەكەن بەڵكوو لەو ساڵانەدا و لە پرۆسەی جیابوونەوەی كۆمەڵە لە حیزبی كومۆنیستی ئێران ئاستی كلتووری تەشكیلاتەكانیان هێناوەتە خوارەوە و هیچ بایەخێكیان بۆ ریزەكانی خۆیان و ئەو ئینسانانەی كە دڵپاكانە بە هۆی خوشناوی و خوشەویستی كۆمەڵەوە روویان تێدەكەن نەداوەو و لە راستیدا لە رۆحی شۆڕشگێڕی دایان دەماڵن و دەیانكەن بە كۆیلە و خواست و هەستیان پێ شێل دەكەن . لە ماوەی ئەو ساڵانەدا لە هیچ شایعە و درۆ و بۆختانێك خۆیان - لە راستێدا رێبەی ئەو حیزبە بۆ خۆیان دەزانن چەندە ناراست و ناڕەوایانەیە – نەپاراستووە و بەم جۆرە بایەخی شۆڕشگێڕانەیان لە خۆیاندا مراند و ئەو نەریتە پاك و سادقانەی كۆمەڵەیان كەم رەنگ كرد و لە خۆیانیان داماڵاند. لە راستیدا ئەمە ئەركێكی لە مێژینەی رەوتی كومۆنیزمی كرێكاری بوو كە پاش رۆیشتنیان ویستیان ئەم دەردە تووشی كۆمەڵە بكەن و حیزبی خۆشناو و جێ متمانەی گەلی كورد خەوشەدار بكەن . لە راستیدا ئەم وێكچوونە و گرتنە بەری ئەم شێوازە لە نێوان حیزبی كومۆنیستی ئێران و رەوتە لەت وپەتەكانی كومۆنیزمی كرێكاری بە تەنیا هەڵناگەڕێتەوە بۆ شێوازی پڕووپاگەندەیان بەڵكوو پێكهاتەیەك لە روانگە و سیاسەتەكان لە خۆ دەگرێ كە بە بڕوای من دوو هۆكاری هەیە :\nیەکەم: نەبوونی لێكدانەوەیەكی رۆشن لە سەر رەوتی كۆمۆنیزمی كرێكاری و خۆ جیانەكردنەوەیكی فیكری و سیاسییە لە گەڵ ئەم رەوتە ، كە بەشێكی بەرچاوی رێبەری حیزبی كۆمنیستی ئێران نزیكایەتیكی فكری و سیاسی پتەویان لە گەڵ رەوتی كۆمۆنیزمی كرێكاریدا هەیە و لە زۆر تاكتیك و هەڵوێستیاندا لە بەرامبەر رووداوەكانی ناوچەكە وەكوو یەك تەشكیلات عەمەڵ دەكەن . و لە ماوەی ساڵانی رابردوودا رێبەری حیزبی كومۆنیستی ئێران لە بەرامبەر ئەو هێرشانەی كە رەوتی كۆمۆنیزمی كرێكاری بۆ سەر كۆمەڵەی دەكەن خۆیان لێ گێل كردووە تا ئەو رادەیە وەكوو ئەوە وایە كە رەوتی كۆمۆنیزمی كرێكاری قسەی دڵی بەشێك لە رێبەری حیزبی كومۆنیست دەكەن .\nدووهەم: نزیكایەتی رێبەرایەتی حیزبی كومۆنیست لە گەڵ رەوتی كۆمۆنیزمی كرێكاری دژایەتی هاوبەشیانە لە گەڵ كۆمەڵەیە و بەو پێیەش دژایەتی ئێمە « قازانجێكە « كە رێبەرایەتی حیزبی كومۆنیست دەیكا؛ هەر بۆیە تا ئەو ڕادەیە لە دژی كۆمەڵە هاوبەشانە دەوەستن كە تەنانەت حازر نین جیاوازیە فیكریەكانی خۆیان لە گەڵ رەوتی كۆمۆنیزمی كرێكاری نیشان بدەن. بەڵام پرسیار ئەوەیە ئەوەیە بەشێك لە رێبەری حیزبی كومۆنیست كە هێشتاكە لە ژێر ناوی كۆمەڵەدا خەبات دەكەن چ هەڵویستێك دەگرن و چلۆن خۆیان لە گێژاوە رزگار دەكەن ؟ بە تایبەتی ئێستاكە كە كێشە و گرفتەكانی حیزبی كومۆنیست گەیشتووەتە ئاستی تەقینەوە، بە راستی ئەو كەسانەی كە لە ژێر ناوی كۆمەڵەدا لە قەفەسی ژەنگ گرتووەی حیزبی كومۆنیستن دەیانەوێ ریزی خۆیان و سنووری خۆیان لە گەڵ ئەم شانتاژە ژەهراوییە كە لە دژی كۆمەڵە رێكخراوە جیا بكەنەوە یان ئەوانیش لە ژێر ئەم هێژەمۆنییەدا كز و كڕ كەوتوون ؟ كۆمەڵەی شۆڕشگێڕی زەحمەتكێشانی كوردستانی ئێران پاش هاتنە دەری لە حیزبی كومۆنیست لە چەندین قۆناغی جیا جیادا تێكۆشا بۆ ئەوەی سەهۆڵی نێوان كۆمەڵەی شۆڕشگێڕ و رێكخراوی كوردستانی حیزبی كومنیستی ئێران ( كۆمەڵە ) بتوێنێتەوە، ئەم هەوڵەشی بۆ سازكردنی كەشێكی سیاسی و خۆڵقاندنی فەزایكی ئارام و ژینگەیكی تەندروست لە نێو ماڵی كوردستان بوو . هەر لەم پەیوەندەدا و بە مەبەستی کردنەوەی کەش و هەوایەکی سیاسی و دروستبوونی دیالۆگی سیاسی لە نێوان دوو لایەندا، چەند ساڵ پێش سكرتێری گشتی كۆمەڵە هاورێ عەبدۆڵا موهتەدی نامەیەكی سەرئاواڵەی بڵاو كردەوە و بە نوێنەرایەتی كۆمەڵەی شۆڕشگێر داوای هاوكاری و ئاسایی كردنەوەی نێوان هەر دوو لای کرد. لەو نامەیەدا هاوڕێ عەبدوڵڵا موهتەدی دەڵێت:» با لە سەر خاڵە هاوبەشەكانمان دانیشین و لە زۆر بواردا هاوكاری و پێوەندی نێوانمان سەرەڕای هەموو جیاوازیە فیكری و سیاسیەكانمان هاوكاری بكەین .»\nبە داخەوە ئەم نییەت پاكیەی رێبەری كۆمەڵەی شۆڕشگێڕ بە هەند وەر نەگیرا و بێ ئاكام مایەوە ، لەم رووداوانەی ئەم ماوەیەدا بە كاری هاوبەشی رێبەری حیزبی كومۆنیستی ئێران لە گەڵ رەوتی كۆمۆنیزمی كرێكاری وا دەركەوت و دەردەكەوێ كە رێبەری حیزبی كومنیست خەتی فیكری رەوتە شپرز و لەت و پەتەكانی كۆمۆنیزمی كرێكاریان بە باش زانی بۆ هاوكاری یان بە واتایەكی دیكە تازە هەست دەكەن كە تیۆریە ئاشبەتاڵەكەی مەنسووری حیكمەتیان درووست بووە و پەشیمانن لەوەی كە ساڵانێك رەوتی كۆمۆنیزمی كرێكاریان بە خائین و خەیانەتكار دەزانی . ئەم كەش و هەوایەی ئەم ماوەیە كە ناحەق رێكخرا ئەو راستییەی دەرخست كە رێبەری حیزبی كومۆنیستی ئێران خۆی یەكلایی كردۆتەوە و بە تەواو مانا خزاوەتە بەرەی رەوتی كۆمۆنیزمی كرێكاری و باڵەكانی و دەرباز بوونیان لە ژێر ئەم هێژەمۆنییەدا ئەستەمە. ئەو ئینسانانەی كە هێشتا بە خۆشەویستی كۆمەڵەوە لە گەڵ رێبەری حیزبی كومۆنیستدا ماونەتەوە كاتی ئەوە هاتووە كە ئەم راستییە بزانن كە كۆمەڵە و بزووتنەوەی شۆڕشگێڕانەی گەلی كورد هێشتا لە سەر پێیە و رۆژ لە گەڵ رۆژ روو لە گەشەیە و گوێ ناگری لەوانەی كە تاوانباری مێژوون و قەزاوەت لە سەر مێژوو دەكەن .


دێره‌زور.. به‌هۆی بۆردومانی هه‌ڵه‌ی فڕۆكه‌كانی هاوپه‌یمانانه‌وه شه‌ش شه‌ڕڤان كوژران\nمیدیاكانی روسیا بڵاویانكردووه‌ته‌وه، به‌هۆی بۆردومانی هه‌ڵه‌ی فڕۆكه‌كانی هاوپه‌یمانانه‌وه له نزیك شاری هه‌جینی پارێزگای دێره‌زوور شه‌ش شه‌ڕڤان كوژران و 15ی دیكه‌ش برینداربوون.\nله‌وباره‌یه‌وه سه‌رچاوه‌یه‌كی سه‌ربازی_ دیپلۆماتی روسی به ئاژانسی ڕیا نۆڤۆستی ڕاگه‌یاندووه: ڕۆژی چوارشه‌ممه هێزه كوردییه‌كان به پاڵپشتی هێزه‌كانی ئه‌مریكا هه‌وڵیانداوه هێرشێك بكه‌نه سه‌ر پێگه‌كانی داعش له ده‌وروبه‌ری شاری هه‌جین، به‌ڵام به‌هۆی نه‌بوونی هه‌ماهه‌نگی له‌نێوان هێزه‌كانی كورد و ئه‌مریكادا پڕۆسه‌كه سه‌ركه‌وتوو نه‌بووه.\nسه‌رچاوه‌كه ئاماژه‌ی به‌وه‌شكردووه، ڕووداوه‌كه به‌هۆی دوو فڕۆكه‌ی جۆری ئێف 15ی هاوپه‌یمانانه‌وه ئه‌نجامدراوه‌و ڕاشیگه‌یاندووه: بۆردومانه‌كه نه‌ك ته‌نها زیانی گیانی به هێزه كوردییه‌كان گه‌یاند، به‌ڵكو وایكرد چه‌كدارانی داعش هێرشی پێچه‌وانه ئه‌نجامبدات و ناوچه‌یه‌ك كۆنتڕۆڵبكاته‌وه.\nهێزه‌كانی سوریای دیموكرات به به‌شداری ڕاسته‌وخۆی هێزه‌كانی ئه‌مریكا دواین شه‌ڕ له دژی داعش له رۆژهه‌ڵاتی روباری فورات له پارێزگای دێرزور ئه‌نجامده‌ده‌ن.\nله ئێستادا ته‌نها نزیكه‌ی 90 كیلۆمه‌تر چوارگۆشه له‌ژێر كۆنترۆڵی چه‌كدارانی داعشدا ماوه‌ته‌وه و به‌هۆی ئه‌وه‌ی چه‌كداره‌كانی داعش كه له‌و شوێنه‌دا ماونه‌ته‌وه سه‌رجه‌میان بیانیین شه‌ڕ و پێكدادانه‌كان قورستر بوون و فڕۆكه‌كانی هاوپه‌یمانان به به‌رده‌وامی ناوچه‌كه بۆردومان ده‌كه‌ن و له‌ڕێگه‌ی هێلیكۆبته‌ریشه‌وه چه‌ك و هاوكارییه‌كان به به‌رده‌وامی ده‌گاته ئه‌و ناوچه‌یه‌ی كه شه‌ڕی تێدایه.


كوردو كێشە ڕیشەییەكانی عێراق\nنوسینی: د.سەروەر حەمە ئەحمەد\nململانێی سیاسی و گرژی و ئاڵۆزی و ناڕەزایی جەماوەری لە شەقامی عێراقی، تا دێت زیاتر و زۆرتر دەبێت، چونكە پاش تێپەڕبوونی زیاتر لە حەڤدە ساڵ بەسەر ڕووخانی ڕژێمی پێشووی عێراق لە 2003 ، نەتوانراوە حكومەتێكی نیشتمانیی بەهێزی ئەوتۆ دروست بكرێت، كە هەموو لایەنەكانی عێراق بە پێكهاتە نەتەوەیی و ئایینی و مەزهەبییە جیاوازەكانەوە بەشدارییەكی ڕاستەقینە و كارای تێدا بكەن، بە جۆرێك كە ئەو وڵاتە بگەیەننە كەناری ئارامی، ئەمنی و گەشەپێدانی ئابووری و بووژاندنەوەی ژێرخانی وڵات و گەڕانەوەی شكۆ و پێگەی بەهێزی عێراق بۆ نێو هاوكێشە سیاسییە ناوچەیی و هەرێمی و نێودەوڵەتییەكان.\nبه‌پله‌ی یه‌كه‌م هۆكاری بنیاتنەنانی عێراقێكی یەكگرتوو و دروستنەبوونی حكومەتێكی نیشتمانی تیایدا، بۆ ململانێی پێكهاتە سیاسییە سەرەكییەكانی نێو عێراق و دەستێوەردانی دەرەكی دەگەڕێتەوە، ئەمە سەرباری دەیان گرفتی دیكە كە فاكتەری بەرچاوی ئەم گرژی و ئاڵۆزیانەی ئێستای عێراقن.\nئێمە لە دووتوێی ئەم توێژینەوە شیكارییەدا، دەمانەوێت لەلایەكەوە تیشكێك بخەینە سەر كێشە و گرفتە ڕیشەییەكانی عێراق، كە بوونەتە هۆكاری سەرپێ نەخستنی ئەم دەوڵەتە لە هەموو ڕوویەكەوە. لەلایەكی دیكەشەوە قسە لەسەر پرس و كێشەكانی نێوان حكومەتی هەرێم و حكومەتی فیدڕاڵی عێراق و مامەڵەی كورد و سەركردایەتی سیاسی كوردی لەگەڵ گرفتە ڕیشەییەكانی عێراق و پێشهاتە سیاسییەكانی دەكەین.


نازم دەباغ لەگەڵ جێگری بەرپرسی نووسینگەی یونامی له ئێران دیداری کرد - جام کوردی\nنازم دەباغ لەگەڵ جێگری بەرپرسی نووسینگەی یونامی له ئێران دیداری کرد\n"نازم دەباغ" نوێنەری حکوومەتی هەرێمی کوردستان لە تاران، لەگەڵ خاتوو "یون جای چون" جێگری بەرپرسی نووسینگەی یونامی له ئێران کۆبۆوه.\nبە پێی ڕاپۆرتی جام کوردی، خاتوو "یون جای چون" جێگری بەرپرسی نووسینگەی یونامی له ئێران، دووشەمە رێکەوتی ٧ی گەلاێژی ١٣٩٨ سەردانی نووسینگەی نوێنەرایەتی حکوومەتی هەرێمی کوردستان لە تارانی کرد و لە لایەن "نازم عومه‌ر دەباغ" نوێنەری حکوومەتی هەرێمی کوردستان لە ئێران و "سەلام عارف روشدی" جێگری نوێنەری حکوومەتی هەرێمی کوردستان لە تاران و هه‌روه‌ها "سۆران عه‌لی ئەمین" بەرێوه‌بەریی پەیوەندییەکان و راگەیاندن پێشوازیی لێکرا.\nجام کوردی نازم دەباغ تاران یونامی


تاردیگرەیدەکان: خۆڕاگرترین زیندەوەری سەر زەوی | ڕێکخراوەی زانستی فەرهەنگیی هۆژان\nپووشپەڕ ۲۰, ۲۷۱۸ Hojan تەندروستی و زیندەورناسی, هەواڵ و زانیاری 0\nتاردیگرەیدەکان: خۆڕاگرترین زیندەوەری سەر زەوی\nتاردیگرەیدەکان کە زۆر جار بە ورچەکانی ئاو یان بێچووە بەرازی سەر قەوزەکان ناو دەبرێن، ئاژەڵی نزیکە مایکرۆسکۆپین و لەشێکی درێژ و پڕ و چەند سەرێکی بەدوایەکدا جەمسەرگرتوویان هەیە . ئەوان هەشت قاچ و دەستیان هەیە، هەروەها چوار بۆ هەشت چڕنووک لەسەر هەر یەکێکیان هەیە. تاردیگرەیدەکان بە شێوەیەکی نامۆ زیندەوەری نیان و بێزیانن، لە هەمان کاتدا ئەو زیندەوەرە چکۆلانانە تا ڕادەیەکی زۆر خۆڕاگر و لەناونەبراون هەتاوەکو دەتوانن لە بۆشایی ئاسمانیشدا بە زیندووی بمێننەوە.\nتاردیگرەید لقێکی سەربەخۆیە لە پۆلێنی زیندەوەران (لق پلەیەکی بەرزە لە پۆلێنی زانستی زیندەوەران بۆ نموونە مرۆڤ دەگەڕێتەوە بۆ لقی بڕبڕەدارەکان). بە پێی سیستمی یەکخراوی زانیاریی پۆلێنی زیندەوەران زیاد لە ۱۰۰۰ جۆر زیندەوەر لە لقی تاردیگرەیددا بوونیان هەیە.\nئەو بوونەوەرانە لە کرمۆکە نێرگەلە کێشەکە دەچن لە فیلمی “Alice in Wonderland”دا. ئەو زیندەوەرانە دەکرێت لە نێوان ۰٫۰۵ میلیمەتر بۆ ۱٫۲ میلیمەتر درێژ ببن، بەڵام بە شێوەیەکی گشتی لە ۱ میلیمەتر گەورەتر نابن.\nورچە ئاوییەکان بە نزیکەیی دەتوانن لە هەرشوێنێک، بژین. ئەوان بۆ ژیان زیاتر نیشتەنیی بنکی دەریاچەکان و بەشە شێدارەکانی قەوزە و ژینگە شێدارەکانی تر هەڵدەبژێرن. ئەوان لە مەودایەکی فراوانی پلەی گەرمی و بارودۆخی جیاوازدا دەتوانن بژین.\nتوێژینەوەکان ئەوەیان دۆزیوەتەوە کە تاردیگرەیدەکان دەتوانن بەرگەی ژینگەی ساردی تا ٣٢٨ پلە ژێر سفری فەرەنهایت بگرن (کە دەکاتە ٢٠٠ پلە ژێر سفری سیلیسیوس). هەروەها تاردیگرەیدەکان دەتوانن بەرگەی تیشکدانەوە و شلە کوڵاوەکان و پەستانێکی یەکجار زۆر -شەش هێندەی پەستانی قوڵترین بەشی زەریاکان- و ڤاکیۆمی بۆشایی ئاسمان بەبێ هیچ پارێزەرێک، بگرن. توێژینەوەیەک لە ساڵی ۲۰۰۸ لە گۆڤاری “current biology”دا، بڵاو کرایەوە، ئەوەی دۆزییەوە کە هەندێک جۆری تاردیگرەیدەکان دەتوانن بۆ ماوەی ۱۰ ڕۆژ لە شوێنێکی نزمی خولگەی زەوی لە کاتێکدا کەوتوونەتە بەر ڤاکیۆمی بۆشایی ئاسمان و تیشکدانەوە، بمێننەوە (لە کاتێکدا مرۆڤ تەنها ١٥ بۆ ٩٠ چرکە دەتوانێت بمێنێتەوە).\nلە ڕاستیدا توێژەرەکان ئەوەیان دۆزیوەتەوە دەکرێت ورچە ئاوییەکان بۆ ماوەیەکی درێژ دوای لەناوچوونی مرۆڤایەتی بمێننەوە. زانایان لە زانکۆی هارڤارد و ئۆکسفۆرد سەرنجیان لە گریمانەکانی ڕوودانی هەندێک ڕووداوی گەردوونی دا -لەوانە خۆکێشانی هەسارۆکەیەک بە زەویدا، تەقینەوەی سوپەرنۆڤایەکی نزیک و دەرپەڕین و تەقینەوەکانی تیشکی گاما- لە چەند ملیارد ساڵی داهاتوو. پاشان سەرنجیان دا لە ئەگەری ئەوەی ئەو ڕووداوانە سەختترین جۆرەکانی ژیانی سەر زەوی بسڕنەوە. توێژەرەکان ئەوەیان دۆزییەوە کە هەندێک جۆری تاردیگرەیدەکان لە ژیاندا دەمێننەوە کە زۆربەی هەرە زۆری تاردیگرەیدەکان پێکدەهێنن.\nدەیڤید سلۆن، نووسەری هاوکاری توێژینەوە نوێیەکە و توێژەر لە زانکۆی ئۆکسفۆرد لە لێدوانێکدا گوتی “مایەی سەرسووڕمانە، ئێمە دۆزیمانەوە کەوا سوپەرنۆڤایەکی نزیک یان کاریگەریی خۆپێداکێشانی هەسارۆکەیەک بە زەویدا، بۆ مرۆڤ زۆر کارەساتبار دەبێت بەڵام تاردیگرەیدەکان کارتێکراو نابن” دەشڵێت “لەبەر ئەوەیە، وا دەردەکەوێت کە ژیان بەرەو لە ناوچوون چوو، سەختە بە تەواوی ئاسەواری ژیان بسڕدرێتەوە، ژمارەیەکی زۆر جۆری زیندەوەران، بەڵکە ڕەنگە تەواوی خێزانەکانی زیندەوەران لە ناو بچن، بەڵام بە شێوەیەکی گشتی ژیان بەردەوام دەبێت”\nتاردیگرەیدەکان ساڵی ١٧٧٣، لە لایەن قەشەیەکی ئەڵمانی دۆزرانەوە بە ناوی یۆهان ئۆگەست ئەفرایم گویزی. ئەو ناوی لێنان تاردیگرەید کە بە مانای “هەنگاونەری خاو” دێت. لە ١٧٧٦، قەشە و زیندەزانی ئیتاڵی لازارۆ سپالانزانی ئەوەی دۆزییەوە ورچە ئاوییەکان لە ڕێگەی گۆڕانکارییەوە. بەرگەی بارودۆخە سەختەکان دەگرن.\nلە زۆربەی بارودۆخەکاندا، بە چوونە بارودۆخێکی خۆ مراندن، کە پێی دەڵێن کریپتۆبیۆسیس لە ژیاندا دەمێننەوە. ئەوان خۆیان دەپێچنەوە بۆ تۆپێکی وشک کە پێی دەڵێن “تەن” لە ڕێگەی ڕاکێشانەوەی سەر و پێیەکانیان. ئەگەر بگەڕێندرێنەوە ناو ئاو، تاردیگرەیدەکان دەگەڕێنەوە بۆ ژیان لە چەند سەعاتێکی کەمدا.\nکاتێکدا لە کریپتۆبیۆسیس دان، ئاستی چالاکی سازوچووی (مێتابۆلیکی) تاردیگرەیدەکان دادەبەزێت بۆ ۰٫۰۱ لە سەدای ئاستی چالاکی ئاسایی، و ئەندامەکانیان بە جێڵێکی شەکری دەپارێزن کە پێی دەگوترێت ترێهاڵۆز. هەروەها وا دەردەکەوێت ئەوان بڕێکی زۆر دژە ئۆکسێن بەرهەم بێنن،کە دەکرێت رێگەیەکی تر بێت بۆ پاراستنی ئەندامە گرنگەکان. هەروەها ورچە ئاوییەکان پرۆتینێکی تریش دروست دەکەن کە DNA ەکەیان لە زیانی تیشکدانەوە دەپارێزن.\nلە پلە گەرمییە ساردەکاندا، خۆیان بۆ جۆرێکی تایبەتی “تەن” دەگۆڕن کە ڕێگری لە درووسبوونی کریستاڵی بەفر دەکات\nهەروەها جۆرە بەرگرییەکی تریان هەیە بۆ ئەو کاتانەی لەناو ئاودان. ئەو کاتەی ئەو ئاوەی تیایدا دەژین ڕێژەیەکی کەمی ئۆکسجینی تیایە، ئەوان درێژ دەبنەوە و ڕێگە بە کەمبوونەوەی تێکڕای سازوچووی (مێتابۆلیکی) دەدەن. لەو بارودۆخەدا، ماسولکەکانیان بایی ئەوەندە ئۆکسجین و ئاو دەمژن و کە بەشی مانەوەیان بکات.\nلە ٢٠١٦، زاناکان دوو “تەن” و هێلکەیەکیان ژیاندەوە کە زیاد لە ٣٠ ساڵ بوو لە باری کریپتۆبیۆسیسدا بوون.\nڕاپۆرتەکانی تاقیکردنەوەیەکی ساڵی ١٩٤٨ ئاماژە بەوە دەکەن کە “تەن”ێکی زیاد لە ١٢٠ ساڵیان دووبارە گەڕاندۆتەوە بۆ ژیان، بەڵام ئەو توێژینەوەیە هەرگیز دووبارە نەکراوەتەوە.\nتاردیگرەیدەکان شلە دەخۆن بۆ ئەوەی بمێننەوە. ئەوان ئاونگی سەر قەوزە و ئەشەنەکان دەمژن. هەندێک جۆریان گۆشتخۆرن هەتاوەکو هەندێکیشیان گۆشتی تاردیگرەیدی تر دەخۆن – دەتوانن لەسەر ڕاوکردنی تاردیگرەینی تر بژین.\nبەپێی جۆری تاردیگرەیدەکە، تاردیگرەیدەکان زۆر دەبن لە ڕێی توخمە زۆربوون و ناتوخمە زۆربوون. ئەوان لە یەکجاردا یەک بۆ سی هێلکە دادەنێن. لە کاتی توخمە زۆربووندا، مێیەکە هێلکەکان دادەنێت و نێرەکانیش دەیانپیتێنن. لە ناتوخمە زۆربووندا، مێیەکە هێلکە دادەنێ و هێلکەکان پێدەگەن بەبێ پیتاندن.\nئەوە پۆلێنی تاردیگرەیدەکانە بە پێی ITIS:\nخوارشانشین: دەم یەکەمینیەکان\nلقی تاردیگرەیدەکان دابەش دەبێ بۆ:\nتاردیگرەیدەکان لەلایەن یەکێتیی نێودەوڵەتی بۆ پاراستنی سروشت، هەژمار نەکراون. هەروەها ئەوان لە هیچ لیستێکی تردا بۆ ئەو پاراستنی ئاژەڵانەی لەبەر مەترسیی لەناوچووندان، نین. هەروەها لەو نیو ملیارد ساڵەی دواییدا لە پێنج لەناوچوونی گشتی ڕزگاریان بووە.\nدەمی ورچەکانی ئاو دەکرێت لە دەرەوە ببینرێت بۆ دەرخستنی ددانە تیژەکانی کە بۆ بەدەسخستنی خۆراک بەکار دێت.\nئەوان مەلە دەکەن! قاچە جۆراوجۆرەکانی پاڵ بە ورچەکانی ئاوەوە دەنێن بەرەو خۆراک.\nتاردیگرەیدەکان لانیکەم دەبێت بەرگێکی تەنکی ئاویان لە دەوری جەستەیان هەبێت بۆ ڕێگری کردن لەوەی ببن بە “تەن”.\nsupernova: نوێبوونەوەی مەزن\nantioxidant: دژە ئۆکسێن\nsexual reproduction: توخمە زۆربوون\nassexual reproduction: ناتوخمە زۆربوون\nIntegrated Taxonomic Information System :سیستەمی یەکخراوی زانیاری پۆلێنی زیندەوەران\nsubspecies : ژێرجۆرە\nprotostomia: دەم یەکەمینیەکان\nوەرگێڕانی: عەبدوڕەحمان ئەبوبەکر\nبیردۆزی تەختبوونی زەوی\nبیردۆزی تەختبوونی زەوی لە کاتێکدا بیردۆزی تەختبوونی زەوی وەک باوەڕێکی کۆنی بەر لە مێژوو باس…\nفلۆڕانس لە زەوی نزیک دەبێتەوە\nهەسارۆکە*ی فلۆرانس، هەسارۆکەی گەورەی نزیکی زەوی، لە ١ی مانگی سێپتەمبری ٢٠١٧ ی زایینیدا لە نزیکی…\nلە ناوچوونی زەوی ؟!\nلە ناوچوونی زەوی ؟! ساڵی ٢٠٠٢ ڕێکخراوەی ناسا لە ئەمریکا ڕایگەیاند کە بەردێکی ئاسمانی* بە…\nیەکەم وێنە کە تا ئێستا لە کونەڕەشێک گیراوە.\nهەستی بیستن: مێشک تایبەتمەندییەکانی ناو دەنگەکان جیا دەکاتەوە\nکاریگەریی گۆشتی سوور لەسەر مردن\nدەکرێت “دیاردەی دڵشکان” لە مێشکەوە سەرچاوە بگرێت


هیلاری كلینتۆن، هه‌ڵۆی ئیداره‌كه‌ی ئۆباما\nله‌گه‌ڵ نه‌یار و ناحه‌زانی ئه‌مریكا، به‌ڵام ئه‌وه‌ی هیلاری له‌ئۆباما جیاده‌كاته‌وه ئه‌وه‌یه كه ئه‌م خاتونه پێیوایه پێویسته دانوستان‌و نه‌رمی نواندن له‌لاوازی هه‌ڵوێسته‌وه سه‌رچاوه نه‌گرێت‌و لایه‌نی دووه‌میش پێویسته له‌ئاكارو ڕه‌فتاردا بگۆڕێت، هیلاری كه‌سێكی زیره‌ك‌و ڕاشكاوه، هاوكات خاوه‌نی بنكه‌یه‌كی جه‌ماوه‌ری فراوانه‌و هه‌وادارانی خوازیارن ڕۆژێك بێت ببێته یه‌كه‌مین سه‌رۆكی ژن بۆ وڵاته‌كه‌یان . له‌گه‌ڵ ئه‌مانه‌شدا هیلاری كلینتۆن له‌بابه‌تی نه‌رمی نواندن‌و دانوستانیشدا سنووری خۆی هه‌یه‌و له‌و ئاسته بترازێت هیلاری بڕوای به‌سازش‌و دیالۆگ نامێنێت و وه‌ك هه‌ڵۆكانی ئیداره‌ی بووش بیرده‌كاته‌وه. زۆرجار ئۆباما خوازیاره لاسایی هیلاری بكاته‌وه، یان هیچ نه‌بێت پشتگیری له‌هه‌ڵوێسته‌كانی وه‌زیره‌كه‌ی بكات، به‌ڵام ئازایه‌تی و جورئه‌ت شه‌رمه‌زاری ده‌كه‌ن.\nڕه‌خنه‌گرانی ئۆباما پێیانوایه سه‌رۆكی ئه‌مریكا خاوه‌نی كه‌سایه‌تییه‌كی ناجێگیره‌و له‌لاوازی هه‌ڵوێستیدا داوای دیالۆگ‌و دانوستان ده‌كات له‌گه‌ڵ نه‌یارانی ئه‌مریكادا، هیلاری هه‌ر ئه‌و كه‌سه‌یه كه له‌كاتی پێشبڕكێی سه‌رۆكایه‌تی ئه‌مریكادا، ئۆباما بۆكه‌مكردنه‌وه له‌قورسایی ئه‌و كاندیده وتبوی "هیلاری كه‌سێكی كه‌م ئه‌زمونه‌و ته‌نانه‌ت ناتوانێت په‌یوه‌ندیه‌كی ته‌له‌فۆنی كتوپڕ له‌دره‌نگانێكی شه‌ودا ئه‌نجام بدات"، كه‌چی دوای ئه‌وه‌ی هیلاری چوه‌نێو ستافی ئیداره‌ی كۆشكی سپی‌و پۆستی وه‌زیری ده‌ره‌وه‌ی وه‌رگرت، ئازایانه‌و لێهاتوانه توانی داكۆكی له‌هه‌ڵوێسته‌كانی خۆی‌و ئۆباماو ئه‌مریكاش بكات، له‌كۆڕ و كۆبونه‌وه‌كاندا شێلگیرانه ده‌رده‌كه‌وت‌و هه‌رده‌میش وه‌ك شۆڕه‌ژنێكی قاڵبووی ئه‌و بواره نمایش ده‌كات . له‌یه‌كه‌مین چالاكی و ده‌ركه‌وتندا په‌یامێكی هه‌ڕه‌شه ئامێزی ئاراسته‌ی كۆریای باكوور كردو داوایكرد هه‌رچی زووه ڕه‌فتاره سیاسییه‌كانی بگۆڕێت‌و له‌بواری به‌رنامه‌ی ناوكیشدا شه‌فافیه‌ت بنوێنێت، جگه له‌وه‌ش داوای له‌به‌رپرسانی پاكستان كرد چیتر داڵده‌ی تێرۆر و تێرۆریستان نه‌ده‌ن‌و پشتگیری وڵاته‌كه‌یشی بۆ حامد كارزای و ئه‌فغانستان دوپاتكرده‌وه، به‌ڵام هه‌موو جیهان له‌وه تێگه‌یشت كه هیلاری له‌پاڵ پشتگیری بۆ كارزای، هۆشداریشی به‌ناوبراوداوه سه‌باره‌ت به كه‌موكورتی و گه‌نده‌ڵی‌و بێتوانایی حكومه‌تی ئه‌فغانی،یه‌كێك له‌و ڕه‌خنه توندانه‌ی كه له‌سه‌ردانه ئاسیاییه‌كه‌یدا ئاراسته‌ی ئۆباماكرا ئه‌وه‌بوو : چۆن ئه‌بێت سه‌رۆكی به‌هێزترین وڵاتی جیهان به‌بێ سه‌ردانی پێشوه‌ختی ئاست نزمتر و ئیمزاكردنی پرۆتۆكۆلی لێك تێگه‌یشتنی دووقۆڵی سه‌ردانی ڕه‌سمی بۆ وڵاتێكی له‌چه‌شنی كۆماری چین ئه‌نجام بدات ؟ ئۆباما ڕاسته‌وخۆ بێ پێشینه سه‌ردانی وڵاتی چینی كردو جگه‌له‌مه‌ش به‌بێ هه‌ماهه‌نگی و دیاریكردنی جۆرو ئاستی پرسیاره‌كان ، لێره‌و له‌وێ كۆنفرانسی ڕۆژنامه‌نوسیان بۆ ئۆباما سازده‌داو چه‌ندان پرسیاری هه‌مه‌جۆر و هه‌مه‌ئاستی ئاراسته‌ده‌كرا، سه‌رۆكیش به‌ناچاری له‌ڕوانگه‌و تێڕوانینی خۆیه‌وه وه‌ڵامی پرسیاری ئاماده‌بوانی ده‌دایه‌وه، به‌بێ ئه‌وه‌ی ئه‌و وڵامانه ده‌ربڕی سیاسه‌تی گشتی ئه‌مریكابن.\nسیاسه‌ته‌كانی ئۆباما له‌زۆر شوێنی جیهاندا شكستیان هێناوه، سه‌ره‌تا ئیسرائیل ملی نه‌دا بۆكه‌مكردنه‌وه‌و ڕاگرتنی ئۆردوگا جوله‌كه نشینه‌كان، دواتر پیونگ یانگ له‌بری كه‌مكردنه‌وه‌ی چالاكییه ئه‌تۆمییه‌كانی، بره‌ویدا به‌به‌رنامه‌كه‌و چه‌ند كوره‌یه‌كی تریشی دامه‌زراند، له‌ناوخۆی ئه‌مریكاشدا، دوای بێهیوایه‌كی زۆری سه‌ركرده سه‌ربازییه مه‌یدانییه‌كان ئه‌وسا ئۆباما بڕیاری ناردنی هێزی زیاتریدا بۆ ئه‌فغانستان، ئه‌مه‌و جگه له‌پاشگه‌زبونه‌وه‌ی ئۆباما له‌هه‌رچی زوو داخستنی گرتوخانه‌ی گوانتانامۆ . له‌پاڵ ئه‌مانه‌شدا تاران به‌كردنه‌وه‌ی (10) وێستگه‌ی تری پیتاندنی یۆرانیۆم وه‌ڵامی نیازپاكی ئه‌مریكا ده‌داته‌وه، مۆسكۆش هه‌رچه‌نده له‌سه‌رزاری دیمیتری میدڤیدیڤ به‌ڵێنیدابوو هاوكاریی ئه‌مریكا بكات بۆ توندكردنی سزاكانی سه‌ر ئێران، كه‌چی مۆسكۆش له‌ونێوه‌نده‌دا پاشگه‌زبووه‌و ڕایگه‌یاند له‌گه‌ڵ بڕیاری سزادانی ئێراندا نییه.\nله‌لایه‌كی دیكه‌شه‌وه هیلاری كلینتۆن و ڕۆبێرت گیتسی وه‌زیری به‌رگری ڕۆڵی به‌رچاویان هه‌بوو سه‌باره‌ت به‌گه‌ڵاڵه‌كردنی بڕیاری ناردنی هێزی زیاتر بۆ ئه‌فغانستان، كه‌واته ئه‌م بڕیاره‌ش له‌پای ژیری‌و لێهاتویی ئۆباماوه نه‌بوه، له‌دیوێكی دیكه‌ی دیمه‌نه‌كه‌دا جۆزێف بایدن دێت، له‌سه‌ر زاری هاوسه‌ره‌كه‌ی هاتووه كه جۆزێف بایدنی جێگری سه‌رۆكی ئه‌مریكا له‌وه‌رگرتنی ئه‌و پۆسته‌ی ئێستای په‌شیمانه‌و خوازیاربوه پۆستی وه‌زیری ده‌ره‌وه‌ی هه‌بوایه.\nبۆیه دواجار ده‌ڵێم سه‌ره‌ڕای ڕه‌وانبێژی و حه‌ماسه‌تی وتاره‌كانی و خۆشه‌ویستی له‌جیهانی ده‌ره‌وه‌دا، كه‌چی سیاسه‌تمه‌داره ناوخۆیی و ده‌ره‌كیه‌كانی ئه‌مریكا پێیانوایه ئۆباما پێویستی زۆری به‌ئازایه‌تی و جورئه‌ت هه‌یه تابتوانێت ئیداره‌ی وڵاتێكی مه‌زنی وه‌ك ئه‌مریكا بدات، ئه‌مه‌و وێڕای نزمبون‌و كه‌مبونه‌وه‌ی ئاستی جه‌ماوه‌ری\nله‌ناوخۆی ئه‌مریكادا، ئه‌ویش به‌هۆی پشتگوێ خستنی چاكسازی له‌سیستمی چاودێری ته‌ندروستی‌و كۆمه‌ڵێك پرسی تری جێگه‌ی بایه‌خی كۆمه‌ڵگه‌ی ئه‌مریكی.\nنوسینی : جۆن هیوجز ، یاریده‌ده‌ری پێشوی وه‌زیری ده‌ره‌وه‌ی ئه‌مریكا له‌ئیداره‌ی ڕۆناڵد ڕێگاندا .


ئەمشەویش دیاردەیەكی گەردوونی روودەدات و لە هەرێم دەبینرێت\nنەتەوە | 19:08:38 2018-07-31 | (377) جار خوێندراوەتەوە\nدوای ئەوەی شەوی هەینی رابردوو دیاردەی (مانگگیرانی تەواو) روویدا و لە هەرێمی كوردستان بینرا، ئەمشەو دیاردەیەكی دیكەی گەردوونی روودەدات و شارەزایەكی بواری فەلەكیش رایدەگەەیەنێت: "لە كاتژمێر 11 بەكاتی بەغدا روودەدات و تا 2035 رووناداتەوە.\nسادق عەتیە، شارەزای فەلەكی و كەشناسی عیراق لە هەژماری خۆی لە فەیسبووك رایگەیاندووە، كە ئەمشەو سێشەممە 2018/7/31 هەسارەی مەریخ دەگاتە نزیكترین خاڵ لە زەوییەوە، بەجۆرێك كە لە ساڵی 2003وە دیاردەی لەو جۆرە رووینەداوە.\nهەروەک ئاماژەی بەوە داوە كە لە كاتژمێر 8ی شەو (بەكاتی گرنچ) واتە 11ی شەو بە كاتی بەغدا ئەو دیاردەیە روودەدات و مەریخ بە مەودای 57.59 ملیۆن كیلۆمەتر لە زەوی نزیك دەبێتەوەو ئەو نزیكبوونەوەیەش تا 15ی ئەیلولی 2035 رووناداتەوە.\nئەو فەلەکناسە ئەوەشی ئاشكرا كردووە کە بەهۆی ئەوەی ئێستا گەردەلولی خۆڵی لەسەر هەسارەی مەریخ هەیەو لە سەرەتای مانگی حوزەیرانەوە دەستی پێكردووە، بۆیە كاتێك لەڕێی تەلسكۆبەوە سەیری مەریخ دەكرێت بەشێوەیەكی سوورهەڵگەڕاو دەردەكەوێت.\nدەشڵێت: "ئەمشەو ئەگەر سەیری مەریخ بكەیت، زۆر نزیكە لە زەوییەوەو لە سەرەتای شەودا لە رووی رۆژهەڵات دەردەكەوێت و لە نیوە شەودا لە بەرزایی ئاسمان بەنزیكترین خاڵ دەردەكەوێت و لە دەمەوبەیانیشدا لەڕووی خۆرئاواوە دەردەكەوێت و دەشڵێت: ئەگەر بەچاو سەیر بكرێت، بەشێوەی "خاڵێكی رووناكی سوور و بە رووناكییەكی جێگیر" دەردەكەوێت.


چۆن ئارەزووی خواردن کەم بکەینەوە\n2019-12-24 [10:31 AM]\nە ئێستادا کۆمەڵێک دەرمانی گیایی بۆ کەمکردنەوەی ئارەزووی خواردن و دابەزاندنی کێشی جەستە بەرهەمهاتوون و لەراستیدا کارکرد و کاریگەریی ئەم دەرمانه زۆر روون نین و هەندێک جار کاریگەری نەرێنی لەسەر تەندروستی دائەنێن. بەڵام چەند شێوازی سروشتی و کاریگەر هەن کە ئەتوانن ئارەزووی خواردن کەم بکەنەوە و هیچ زیانێکیشیان بۆ تەندروستی نییه.\nپرۆتین و چەوری بەسوود بخۆن\nهەموو خواردنەکان بەیەک رادە نابنه هۆی تێربوونی ئێمه. پرۆتین و چەورییەکان بەنسبەت کاربۆهیدراتەکان زیاتر ئەتوانن هەستی تێربوون بەئێمه ببەخشن. گۆشت، هێلکه، فاسۆلیا و نۆک و ماست باشترین سەرچاوەی پرۆتین و چەورین و ئەبنه هۆی کەمکردنەوەی بڕی خواردن.\nبەر لە خواردن ئاو بخۆنەوە\nخواردنەوەی پەرداخێک ئاو بەر لە خواردن ئەبێته هۆی ئەوەی زووتر هەست بە تێربوون بکەین. بەپێێ توێژینەوەکان خواردنەوەی ئاو بەشێوەیەکی رێکوپێک ئەتوانێ چەورییەکان بتاوێنێتەوە و ئاررەزووی خواردن کەم بکاتەوە. سوپیش ئەتوانێ کارکردێکی لەم چەشنەی هەبێت.\nئەو خواردنانه بخۆن وا فایبریان زۆرە\nفایبر پاش ئەوەی هاتە ناو جەستەوە بەنسبەت مەوادی دیکە درەنگتر هەرس ئەبێت و ئەمەش خێرایی سیستەمی هەرس کەم ئەکاتەوە و وزەی جەستە لەماوەی رۆژدا دابین ئەبێت. دانەوێڵەکان، سێو، بادەم و سەوەزە باشترین سەرچاوەن بۆ ئەم مادە گرنگە.\nبەر لە خواردن وەرزش بکەن\nبەپێی توێژینەوەکان وەرزشکردن بەر لە خواردن، بەتایبەت ئەنجامدانی وەرزشی قورس (High-intensity Workouts) بەخێرایی ئەو هۆرمۆنانەی وا ئارەزووی خواردن بەرهەم دێنن سەرکوت ئەکات. لەم حاڵەتەدا هۆرمۆنی "گرلین" کە ئەبێته هۆی برسیەتی کەم ئەبێتەوە و ئەو هۆرمۆنانەی کە ئەبنه هۆی ئەوەی هەست بە تێربوون بکەین زیاد ئەبن، بۆ نموونه هۆرمۆنگەلی" PPY، GLP-1.


شركة xm - eilat.xyz\nالاستثمار في البيتكوينIs bitcoin legal in saudi arabiaالبيتكوينالاسواق العالمية مباشرBitcoin saudi arabiaاكس تريدتداوال الراجحيتداول مباشرمحفظة بيتكوينشراء اسهمكيفية الحصول على البيتكوينالربح من الاستطلاعاتاخبار الاسهمSell bitcoinالخيارات الثنائية\nXM من خلال متداولين حقيقيين - هذا التقييم يوضح مدى مصداقية شركة XM وهل شركة XM نصابة scam أم صادقة\nج/ قم بالدخول على هذا الرابط وستجد شرحا مفصلا لما تريد\np=55 ج/ الرجاء محاولة نفس الحلول المذكورة للسؤال التالى ج/ حاول الدخول الأن عن طريق الصفحة الرئيسية إميلك و الباسورد و شوف إذا يشبك معاك.\nطرق حذف الملفات المؤقتة: نظام وندوز Vista و متصفح IE7 أو IE8 : وندوز XP و متصفح IE5 أو IE6: متصفح فيرفوكس: private data#Clearing_your_private_data متصفح قوقل كروم:\nئه‌ندامانى به‌ڕێزم له برۆكه‌رى XM له عيراق ده‌توانن پاره دان يان وه‌رگرتن بكه‌ن له XM 1- له رێگاى ئه‌و نوسينگانه‌ى كه‌له خواره‌وه له وێنه‌كه‌دا دياره له هه‌موو عيراق (شركه الطيف) 2- له ڕێگاى جزدانى ئاسيا حه‌واڵه يان زين كاش چونێتى كردنه‌وه‌ى جزدانى ئاسيا حه‌واڵه Click here چونێتى كردنه‌وه‌ى جزدانى زين كاش Click here ژماره‌ى جزدانى زين كاش 07800211220 ژماره‌ى جزدانى ئاسيا حه‌واڵه 07705560403 پێش هه‌موشتێك تكايه ئه‌م ڕێنمايانه جێ به‌جێ بكه 1- هه‌موو مامه‌ڵه‌كانت ده‌بێت له ڕێگاى ته‌لفۆنه‌وه بێت .\n2- ناردنى وێنه‌ى وه‌صلى ناردنى پاره‌كه بۆ يه‌كێك له‌م ژمارانه تلگرام 07705560403 واتساپ 07702906578 3- ئه‌و ژمارانه‌ى سه‌ره‌وه ده‌توانيت ڕۆژانه په‌يوه‌ندى پێوه بكه‌يت له 8 به‌يانى بۆ 4 ئيواره جگه له هه‌ينى 4- ماوه‌ى پاره‌دان كه‌متر له 24 كاتژمێر ده‌خايه‌نێت دواى وه‌رگرتنى پاره .\n5- ماوه‌ى ڕاكێشانى پاره كه‌متر له 48 بۆ 72 كاتژمێر ده‌خايه‌نێت دواي داواكردنى ڕاكێشانى پاره له هه‌ژماره‌كه‌ت .\nXm تقييم وهل هي مرخصة موثوقة ام نصابة؟\nForex ويكيبيديا How to buy bitcoins


بەوێنە.. ئەو كچە رۆژنامەنوسەی شەوێكی لەگەڵ گەورە سەركردەیەكی داعش رۆژ كردەوە بەوێنە.. ئەو كچە رۆژنامەنوسەی شەوێكی لەگەڵ گەورە سەركردەیەكی داعش رۆژ كردەوە بەوێنە.. ئەو كچە رۆژنامەنوسەی شەوێكی لەگەڵ گەورە سەركردەیەكی داعش رۆژ كردەوە بەوێنە.. ئەو كچە رۆژنامەنوسەی شەوێكی لەگەڵ گەورە سەركردەیەكی داعش رۆژ كردەوە\nئەكرەم دەستی بە لێخوڕینی ئۆتۆمبێل كردو بە تاریكیدا دەستی بە لێخوڕینی ئۆتۆمبێل كرد بە سنوورەكانی توركیاو كەوتینە ڕێ، جار جار چاومان بە چەند گوندێكی ناوچەكە دەكەوت، دەشمانتوانی دەنگی "با" ببیستین، دەمویست ئەمانە بكەمە یادگاری، بەڵام لەگەڵ ئەبویوسف كەوتینە گفتوگۆكردن.\nمنیش وەڵامم دایەوە، "كاتێك ئێوە هاووڵاتیان بە بارمتە دەگرن ئیتر چاوەڕێی چی دەكرێت؟"\nوتیشم، "بەڵام ئەو لە وڵاتی خۆی بوو، ئێرە وڵاتی ئێوە نییە".\nئەویش پرسی، "بۆچی هێشتا لەسەر ئەو بڕیارەی كە ئەوروپا زۆر دادگەرو بە ویژدانن؟"\nئەویش وتی بەدیلەكەی "خەلافەتە".\nپێشی وتم، "پێشینەتم خوێندویتەتەوە، لەگەڵ سەرۆكی قاعیدە لە مەغریب گفتوگۆت كردووە، بۆچی تەنها پەیامنێری؟ بۆچی بەرنامەیەكی تەلەفزیۆنیت لە ئەڵمانیا نییە؟ لەگەڵ ئەو هەموو خەڵاتەی كە وەرتگرتووە، بۆچی لە كارەكەتدا لە ئەڵمانیا بەرەو پێشەوە نەڕۆیشتووی؟"\n5839 جار بینراوە\n5885 جار بینراوە\n6725 جار بینراوە\nئەمیری داعش لە سینا كوژرا\nداعشێك لەكاتی دادگاییدا: بۆ مۆندیال سوپرایزمان هەیە\nدەركەوتووترین سەركردە بوو\nلە دیالە؛ قەزەمەكەی داعش كوژرا\nداعش هێرشی كردەسەر شارۆچكەیەكی عێراق


تیرۆریستان له عه‌فرین ده‌رده‌که‌ین\n20:46 PM IRAQ\nTHURSDAY, 19 JULY 2018 - 16:11\nوته‌بێژی YPG له عه‌فرین تایبه‌ت بۆ کوردپرێس:\nبه‌شی سووریا- وته‌بێژی یه‌کینه‌کانی پاراستنی گه‌ل له عه‌فرین ئاماژه به ڕاسپارده‌ییی هێزه‌کانیان ده‌کات که هه‌مان ده‌رکردنی به ته‌واوه‌تی میلیشیاکانی سه‌ر به تورکیا له عه‌فرینه و ده‌ڵێت: ئۆپه‌راسیۆنی به‌رفراوانی پاک‌کردنه‌وه‌ی تیرۆریستان له عه‌فرین درێژه‌ی هه‌یه.\nبرۆسک حه‌سه‌که وته‌بێژی یه‌کینه‌کانی پاراستنی گه‌ل له عه‌فرین به هه‌واڵنێری کوردپرێسی وتوووه: ئێمه ده‌مانه‌وێت عه‌فرین له میلیشیا توندئاژۆکان پاک بکه‌ینه‌وه. له‌و ڕۆژه‌ی که عه‌فرین کۆنتڕۆڵ کرا ئۆپه‌راسیۆنه‌کانمان بۆ زه‌برلێدان و ده‌رکردنی تیرۆریستان له عه‌فرین ده‌ستی پێکردوووه.\nناوبراو وتیشی: هه‌ڵوێستی ئێمه ڕوون و ئاشکرایه و تاکوو پاک‌کردنه‌وه‌ی خاکی سووریا له تیرۆریستان بێده‌نگ نابین و هه‌ر ڕۆژ زیاتر په‌ره به شه‌ڕه‌کانمان ده‌ده‌ین. ئێمه هه‌موو ئیمکاناتێک بۆ وه‌رگرتنه‌وه‌ی عه‌فرین به‌کار ده‌هێنین.\nوته‌بێژی یه‌کینه‌کانی پاراستنی گه‌ل ئاماژه به‌وه‌ش ده‌دات که خۆیان بۆ شه‌ڕێکی چاره‌نووسساز ئاماده ده‌که‌ن و ڕای‌ده‌گه‌یێنێت: ئۆپه‌راسیۆنی ئێمه دژی تیرۆریستانی پاڵپشتی‌کراوی تورکیا قۆناغێکی نوێ ده‌ست پێکرددوووه و دێر یان زوو تورکیا ناچار ده‌بێت له عه‌فرین بچێته ده‌ره‌وه.\nبرۆسک حه‌سه‌که له وه‌ڵامدانه‌وه به‌و پرسیاره که هه‌ڵوێستی هێزه‌کانی ده‌وڵه‌تی سووریا هه‌مبه‌ر عه‌فرین چییه ڕوونی کرده‌وه: ئاشکرایه که تورکیا به یارمه‌تیی میلیشیاکانه‌وه ده‌ستڕێژی کردۆته سه‌ر خاکی سووریا و ده‌وڵه‌تی ناوه‌ندیش له‌و بابه‌ته ئاگاداره و پێویسته له به‌رانبه‌ر ئه‌و کاره‌ی تورکیا بێ‌هه‌ڵوێست نه‌بێت.\nناوبراو ده‌شڵێت: دانووستانێکمان له‌گه‌ڵ ده‌وڵه‌تی ناوه‌ندی نه‌بوووه به‌ڵام ئه‌مه ڕاستییێکه که گرووپه تیرۆریستییه‌کان دێر یان زوو له سووریا ده‌رده‌کرێن.


کریستۆڤەر ئەلێکسەندەر: شکەستهێنان لە ئەفغانستان و تێکچوونی ئاساییشی جیهان! – WTARIKURD\nوەرگێر: حەسەن ڕازانی\nئەمە وێنەی دیوی دەرەوەی فڕۆکەخانەی کابوڵە کە لە 20-8 دا گیراوە، خەڵک دەیەوێت خۆی دەربازبکات. ئەو منداڵە شیرە خۆرە بەرزکراوەتەوە بەسەر تەلدڕووی دیوارەکەدا دەدرێتە سەربازانی ئەمریکا کە لە دیوی ناوەوەی فڕۆکەخانەکەدان. چونکە ڕێگە یاساییەکانی تر گیراون لە لایەن تاڵیبانەوە.\nچاوخشاندنەوەیەک بەو کارو پلانە ستراتیجییەی کە ئەمریکاو نەتەوە یەکگرتووەکان و دەوڵەتانی پەیمانی ناتۆ ئەنجامیان داوە لە ئەفغانستان دا، کە شکەستەکەی بووە هۆی ئەوەی تاڵیبان دوای 18 ساڵ لە 15- 8 دا دەست بەسەر کابوڵ دا بگرێتەوە. من لێرەدا تووشی سەرسامییەک بووم بە تایبەتی بە ڕووداوەکانی دوو مانگ کە 18 ساڵ نێوانیان بووە.\nیەکەم ڕووداو مانگی ئازاری 2003 بوو. خالیدی شێخ محەمەد، لە ژێرناوی موختار، کە ئەندازیاری سەرەکی موئامەڕەی 11ی سێپتەمبەر بوو. کەسێکی پاکستانی کە خەڵکی بلوجستان بوو، وە کەسێکی گرنگی سەر بە موخابەڕاتی پاکستان بوو کە کاری بۆ عەبدول رەسول سەییاف دەکرد کە ئەویش ڕابەری یەکێک لە حەوت حیزبە موجاهیدەکانی ئەفغانستان بوو لە کۆتاییەکانی 1985 دا. ئەو کەسە پاکستانییە کارئاسانی بۆ ئوسامە بن لادن کرد کە سەردانی یەکێک لە ژنەکانی بکات لە شاری کەڕاتشی لە ساڵی 2002 یان لە سەرەتای 2003دا.\nلە 1ی ئازاری 2003دا، موخابەڕاتی پاکستان لە نێو پاکستان دا لە شاری ڕەواڵپەندی خالید شێخ محەمەدی گرت و لە دواییدا تەسلیم بە ئەمریکای کرد. لە دوای ئەوە خالید تووشی ئەشکەنجەدان بووەوە، نەهێڵڕا بچێتە بەردەم دادگا، وەک دیلی جەنگ خرایە زیندانەوە، ئینجا لە دادگایەکی مەدەنیدا تۆمەتبارکرا. ئەوەش پێچەوانەی پەیمانی جنێڤ بوو. ئێستا خالید لە ئەمریکا لە زینداندایەو چاوەڕێی سزای لەسێدارەدانە.\nموختار هەر پێش گەیشتنی وەفدی سەربازی پاکستان بۆ واشنتۆن گیرا. وەفدەکە ڕاستەوخۆ بە سەرۆکایەتی دیکتاتۆر پەروێز موشەڕڕەف بوو کە پێکهاتبوو لە: جەنەڕاڵ محەمەد یوسف خان کە ئەوکات بەرزترین پلەی باڵای لە ناو سوپای پاکستانیدا هەبوو، جێگری سەرۆکی ئەڕکانی سوپا بە یاوەری جەنەڕال ئەشفەق کەیانی کە ئەو کات بەڕێوەبەری گشتی ئۆپەڕاسیۆنەکانی سوپای پاکستان بوو، کە بە پێی ستیڤ کۆڵ لە کتێبەکەیدا بە ناوی بەڕێوەبەرایەتی ئێس دەربارەی یەکەی موخابەڕات کە لە 2014 دا چاپکراوە دەنووسێت کە: کەیانی بەرپرسی بەشی ئەفغانستان بووە. وەفدەکەی پاکستان بینییان کە سوپای ئەمریکاو بەڕێوەبەرانی موخابەڕات بە تەواوی بە عێڕاقەوە خەریکبوون کە چاوەڕواندەکرا داگیری بکەن، ئەویش لە 19ی ئازاردا دەست پێکرا. گیرانی موختار باوەڕی بە ئەمریکییەکان هێنا کە لایەنی پاکستانی بەڵێنەکانی خۆیان جێبەجێدەکەن کە بریتیبوون لەبەر یەک هەڵوەشاندنی قاعیدەو گرووپە تێرۆریستەکانی تر.\nلە ڕاستیدا کە لایەنی ئەمریکا، لە بەر ئەوەی فۆکەسیان خستەوە سەر عێڕاق، داواکاری تازەیان بۆ لایەنی پاکستانی نەبوو. بۆیە جەنەڕاڵەکانی پاکستان وتیان ئیتر هەلییەتی کە جەنگی بە وەکالەتیان لە ئەفغانستان دەست پێبکەنەوە. بۆیە فەرمانیان دا بە سەرکردەکانی تاڵیبان کە بگەڕێنەوە ناو ئەفغانستان و دەست بکەنەوە بە شەڕ. ئەوەبوو لە 27ی ئازار لە سەر ڕێگا لە پارێزگای ئوروزگان ڕیکاردۆ مونجویا تەمەن 39 ساڵ و ئەندازیاری ڕاکێشانی ئاو کە لە گەڵ خاچی سووری نێو دەوڵەتی کاری دەکرد کوژرا لە سەر فەرمانی مەلا دادوڵا لانج ئاخوند کە سەرکردەیەکی تاڵیبانبوو وە سەرپەرشتی بزووتنەوەی چەکداری دەکرد بە تایبەتی لە بەشی باشوری ئەفغانستان هەتاکو مرد لە ساڵی 2007. ئیتر لەوێ بەدواوە زنجیرەیەک لە هێرش کرانە سەر کرێکارانی فریاگوزاری لە 2003 بۆ 2004.\nلە نێوانی ئازاری 2003 وە تا ئازاری 2021دا بە هۆی شەڕی بە وەکالەتی پاکستان لە نێو ئەفغانستاندا، زیاتر لە 120 هەزار ئەفغانی کوژراون، هەروەها 158 کەس لە هێزەکانی کەنەدا و 10 کەسی تری کەنەدیش کە مەدەنی بوون، 2355 کەس لە هێزەکانی سوپای ئەمریکا، 456 کەس لە هێزەکانی بەریتانیا، 534 کەسی تر کە سەر بە وەڵاتانی ناتۆ بوون، دەیان کەسی تر لە فەرمانبەرانی دەوڵەتی و کرێکارانی فریاگووزاری سەر بە یو ئێن، دیپلۆماتی کەنەدی و هیندی، سەفیرێکی ئیماڕات لەگەڵ 5 کەس لە ستافەکەی ئەو کوژراوون.\nلەو هەموو ماوەیەدا هیچ جووڵەو هەنگاوێک نەهاوێژرا لە لایەن هیچ کام لە ڕێکخراوەکانی نێودەوڵەتی و ناتۆ بۆ سەپاندنی گەمارۆ بەسەر پاکستان دا ، سەرباری ئەوەی کە پاکستان شەڕێکی گەورەی بە نهێنی بەڕێوە دەبرد لە دژی ئەفغانستان، ئەمریکا، ناتۆ هەروەها لە دژی هەموو ئەو دەوڵەت و شوێنانەی کە لە چوارچێوەی ئو ئێن دا هاوکاری ئەفغانستانیان دەکرد.\nبە پێچەوانەوە کۆمەڵگای نێودەوڵەتی لایەنگری هەنگاوەکانی ئاشتی و پێکهاتنەوە بوو کە ئەفغانییەکان ڕایانگەیاند لە کۆنفرانسی 2021 لە لەندەن. بەڵام ئەو کۆمەڵگا نێودەوڵەتییە لێرەدا وەک تەماشاکەرێک خۆی پیشاندا کاتێک ئەمریکا لەگەڵ تاڵیبان بە بێ ئامادەبوونی حکومەتی ئەفغانستان گەییشتە رێکەوتن لە فێبروەری 2020دا و بڕیاریشی دا کە لە نیسانی 2021دا هێزەکانیان لە ئەفغانستان بکێشنەوە. لە 14ی نیسانی 2021دا، جۆ بایدن سەرۆکی ئەمریکا دڵنیایی دا کە پێش ساڵوەگەڕی 11ی سێپتەمبەر هێزەکانیان ئەفغانستان بەجێدەهێڵن.\nدووەمین مانگی گرنگ و یەکلاکەرەوە بریتیبوو لە ئایاری 2021. کەمتر لە یەک مانگ دوای ڕاگەیاندنەکەی جۆبایدن، سەرۆکی سوپای پاکستان بە ناوی قەمەر جاوید باجوا ڕۆیشت بۆ کابوڵ. ئەو لە دوای موشەڕڕەفەوە سێیەمین سەرۆک ئەڕکانی سوپای پاکستان بوو وە دووەمینیش بوو لە دوای کەیانی بچێت بۆ کابوڵ. جاوید لە 10ی ئایار گەییشتە کابوڵ بە فڕۆکەیەک کە سێر نیک کارتەر سەرۆکی ئەڕکانی هێزی بەرگری بەریتانیا بۆی ئامادە کردبوو. نیک کارتەر ئەو کات سەرۆکایەتی هێزی نێودەوڵەتی دەکرد بۆ ڕاگرتن و پاراستنی ئاساییش لە بەشی خوارووی ئەفغانستان. بە گوێرەی ئەشڕەف غەنی، سەرۆکی ئەو کاتی ئەفغانستان، بەجوا خۆی دژی هاتنەوەی تاڵیبان بووە، بەڵام هەندێک لە ئاستی خوارەوە دیدی پێچەوانەی ئەویان هەبووە. بەجوا دڵنیایی داوەتە ڕۆژنامەنووسان کە پاکستان ئاشتی دەوێت لە ناوچەکەدا. هەر ڕۆژی دوایی داگیرکردنی ئەفغانستان لە لایەن پاکستانەوە دەستی پێکردو 95 ڕۆژی خایاند تا گەییشتنە کابوڵ.\nهەتا کۆتا ڕۆژیش ئەمریکاو هاوبەشەکانی زیادەڕەوییان دەکرد دەربارەی هەل و دەرفەت بۆ ئاشتی، هەروەها بە شێوەیەکی خەراپ تێگەییشتبوون لە سرووشتی واقیعی شەڕو ڕۆڵی پاکستانیشیان لەو شەڕەدا گوێ پێ نەدەدا.\nبۆیە حەوت دەرس و وانە هەن بۆ پێویست بوونی گۆڕانکاری ڕیشەیی ئەگەر ئێمە جیهانێکمان بوێ کە ئاساییشی زۆرتر تێدا بێت و باشتر ئامادەو پڕچەک کرابێ بۆ پاراستنی خەڵکی بێچارە و مەدەنی لە شەڕە بە وەکالەتەکان، لە سەرکوت ، هەروەها لە مامەڵەی خەراپ لەگەڵیاندا. ئەو حەوت پەندو وانەیەش ئەمانەی خوارەوەن:\nیەکەم: ئیتر نابێ قەت پشت بە ستراتیجێک ببەستین کە لە لایەن ئیستیخباراتەوە هەڵسەنگێنرابێت و وا بکات کە لایەنی فێعلی و سەرەکی شەڕەکە وەلا بنرێت. دەوڵەتانی ناتۆ پێویستیان بە توانایەکی نیشتیمانی و هاوبەش هەیە بۆ ئەوەی بە ڕوونی تێبگەن ئاخۆ پاکستان، ڕوسیا، سین، ئێران و دەوڵەتانی تری شەڕەنگێز چی دەکەن بە ئێمەو هاوسێکانیان و هەروەها بە یەکتریش لە نێوخۆیاندا؟ هیچی تر ناتوانین کە پشت بە ئەمریکا ببەستین کە ئەو کارە بکات.\nدووەم: ئەوانەی کە پلان دادەنێن و هێرشەکانیش بە وەکالەت ئەنجام دەدەن دەبێ بەرپرسیاربکرێن. دەتوانرێت بگیرێن و وەک دیلی جەنگ مامەڵەیان لەگەڵ بکرێت یاخود وەک تاوانبار بەڵام نابێت وەک هەردووکیان دابنرێن. باشترین چارەسەریش بریتییە لە فراوانکردنی توانای دادگای نیشتیمانی و نێودەوڵەتی بۆ تۆمارکردنی سکاڵا و دادگاییکردنی ئەندامە ناسراوەکانی گرووپە تیرۆریستەکان ئەوانەی کە ڕۆڵی سەرەکی دەبینن لە شەڕە بە وەکالەتەکانی ئەمرۆدا.\nسێیەم: سیستەمی گەمارۆکانی نێودەوڵەتی پێویستی بە چاکسازی ڕیشەیی هەیە لە خوارەوە بۆ سەرەوە. ئەو لیستەی ئێستای ئەنجومەنی ئاساییشی سەر بە یوئێن، کە ڕابەرەکانی تاڵیبان و قاعیدەش لە خۆ دەگرێت، جێگەی نوکتەو پێکەنینە لە کاتێکدا کە پاکستان پێشێلی یەک بە یەکی بەندەکانی کردووە. لە لایەکی ترەوە گوێ بەو گرووپانە نادرێت کە ئێران پشت و پەنایانە، هەروەک و چۆن ئەو گرووپ و توندڕەوانەش کە کار بۆ شوێنی تر دەکەن و لە لایەن سین و ڕوسیاو وەڵاتانی ترەوە پشتگیری دەگرێن ئیهمالکراوون.\nچوارەم: پاکستان شایانی ئەوەیە کە سزای توند بدرێت. قەبارەی ئەو شەرە بە وەکالەتانە و داگیرکردنی ئەفغانستان لە لایەن پاکستانەوە گەورەترە لەوەی کە ڕوسیا کردی لە ئۆکڕانیا لە ساڵی2014دا. هەر جارێک کە پاکستان خۆی دەرباز دەکا لە بەپرسیارێتی هێنانەوەی تاڵیبان بۆ ئەفغانستان، دەسەڵات و هێزی یوئێن لاواز دەکات و بە خەراپیش دەشکێتەوە بەسەرمەسداقییەت و ئیعتیباری دەوڵەتانی ناتۆ هەروەها بە سەر نفوز و ڕۆڵی ئەمریکاشدا . بۆیە هەر وەک مایک موڵین، سەرۆک ئەڕکانی پێشووی هێزە هاوبەشەکان، دەڵێت: ” ئێستا کات و هەلی ئەوەیە لە پاکستان ڕزگارمان بێت”\nپێنجەم: پێویستە ئێمە پەرە بە توانا هاوبەشەکانمان بدەین بۆ ئەوەی بە یەکەوە بەرەنگاری لە مافەکانی مڕۆڤ بکەین، پشتگیری لە میدیای سەربەخۆ و لە ڕۆژنامەگەری بکەین، ئەو گرووپانەی دەنگیان نابسترێت وا بکەین ببیسترێت، هەروەها پشتگیری لەو گرووپ و بزووتنەوانە بکەین کە ڕووبەڕووی سەرکوت و شەڕە بە وەکالەتەکان و جینۆساید دەبنەوە. ئەوەش بە هەنگاونان دەبێت بۆ ڕزگارکردنی ئەنجومەنی مافەکانی مڕۆڤی سەر بە یوئێن لەو سستی و فشارەی کە ئێستا لەسەرێتی. هەروەها بڵاکردنەوەی توانای فرەلایەنە کە لە لایەن لایەنە دێموکڕاسییەکانەوە پشتگیری لێدەکرێت. ئەوەش بۆ ڕووبەڕووبوونەوەی پڕوپاگەندەو چەوسانەوەو دیکتاتۆری و کێشەو ململانێ چەکدارییەکان کە لە لایەن ئەو سیستەم و ڕژێمانەوە پشتگیرییان لێ دەکرێت کە خۆیان لە سزای تاوانباریی دەرباز دەکەن.\nشەشەم: کۆمەڵگای نێودەوڵەتی پێویستە یەکدەنگ ئیدانەی ڕژێمی نایاسایی تاڵیبان بکات کە هەر لە ئێستاوە لە تاوانەکانی جەنگەوە تێوەگلاوە و هەروەها لە هەمان کاتدا هاوکاری هێزی موقاوەمەی ئەفغانییەکان بکرێت.\nحەوتەم : پێویستە کەنەدا ڕابەرایەتی هاوپەیمانی لە دۆست و هاوبەشەکانی ئەفغانییەکان بکات بۆ گەیاندنی گەورەترین و کاریگەرترین هەڵوێست و بە هاناوەچوون بۆ ئەو قەیرانە مرۆییەی کە پێشتر وێنەی نەبووە. هەروەها بە هاناوەچوونی هەموو ئەو لێقەوماوانە کە لەناوخۆدا دەربەدەر بوون و هاوکاری ئەو شەپۆلە پەناهیندەیی و کۆچ بەرییەش کە بەدوای ئەو کارەساتەدا دێت. ئێمە پێویستمان بە شوێنێکی پارێزراو هەیە بۆ خەڵکی بێچارە و پشتگیری بەردەوامیش بۆ خوێندنگاکان و هەروەها لە ئاستێکی بەرزتریش ڕێگەنەدان بە بڵاوبوونەوەی قات و قڕی و برسێتی.\nلە کۆتایی ئەو بابەتەدا : یاساکانی یوئێن دەربارەی سەربەخۆیی ، موداخەلە نەکردن، پاراستنی شکۆو کەڕامەتی مڕۆڤ، بەهرەبوون لە ئازادییە سەرەتاییەکان دەبێ یا هەمومان بگرێتەوە و لێیان بەهرەمەند بین یاخود کەسمان.\nکریستۆڤەر ئەلێکسەندەر: سەفیری کەنەدا بووە لە ئەفغانستان(2003 – 2005 )، جێگری نوێنەری تایبەتی سکرتێری گشتی یوئێن بووە (2005 – 2009 )، وەزیری کۆچی کەنەدا بووە ( 2013 – 2015 )، هەروەها دووو کتێبیشی لە سەر ئەفغانستان نووسیون.بە ناوی:\n1- ڕێگای درێژی گەڕانەوە: گەڕانی ئەفغانستان بە دوای ئاشتیدا\n2- کۆیایی پێهێنانی شەڕە بە وەکالەتەکانی پاکستان لە نێو ئەفغانستاندا.\nسەرچاوە: ناوەندی چاودێری نێودەوڵەتی داهێنانhttps://www.cigionline.org//?\nکریستۆڤەر ئەلێکسەندەر: سەفیری پێشووی کەنەدا لە ئەفغانستان.


داهاته‌كان به‌شى دوو میله‌تى وه‌ك میله‌تى كورد له هه‌رێمی کوردستان ده‌كات - Mehr News Agency\nAP ١٤٠٠ Aban ٣ ١٠:٤٨\nNews Code 39720\nبە پێی ڕاپۆرتی ئاژانسی هەواڵی مێهر، بێستون سابوراوایى ئه‌ندامى سه‌ركردایه‌تى یه‌كێتى نیشتیمانى كوردستان له‌میانى چاوپێكه‌وتنێكى له‌گه‌ڵ ده‌زگاى میدیایی شارپرێس ڕایگه‌یاند: "ئایا به‌رنامه‌ى پارتى كوردایه‌تیه؟ ئایا برسیكردنى خه‌ڵك له‌گه‌ڵ پارێزگارى له‌مافه‌كانى خه‌ڵك یه‌كده‌گرێته‌وه، داهاته‌كانى هه‌رێم به‌شى دوو میله‌تى وه‌ك میله‌تى كورد له‌هه‌رێم ده‌كات".\nڕاشیگەیاند: "پۆستى سه‌رۆك كۆمار پشكى كورده‌و له‌ناو كوردیش پشكى یه‌كێتیی نیشتیمانى كوردستانه"، ده‌شڵێت:"ئه‌گه‌ر پارتى ڕێكه‌وتنه‌كانى پێشوى هه‌ڵوه‌شانده‌وه، ئه‌وه به‌دڵنیاییه‌وه كاریگه‌رى خراپى له‌سه‌ر یه‌كڕیزیى كورد ده‌بێت"، جه‌ختده‌كاته‌وه،\nبێستون سابوراوایى هەروەها دەشڵێت:"په‌رله‌مانتاره كورده‌كان سه‌رجه‌میان جگه له په‌رله‌مانتاره‌كانى پارتى، هاوكاربوون بۆ سه‌ركه‌وتنى گفتوگۆكانى هه‌ولێر و دەوڵەتی ناوەندی عێراق".\nئه‌و سه‌ركردایه‌تیه‌ى یه‌كێتى ده‌شڵێت:"له‌كاتێكدا جێگرى سه‌رۆكى حكومه‌ت هه‌موو هه‌وڵه‌كانى خسته‌گه‌ڕ بۆ دابینكردنى موچه‌و بودجه‌ى هه‌رێم په‌رله‌مانتارانى پارتى هاوكارنه‌بون‌و له‌ئێستادا یه‌كێتى له‌گه‌ڵ یه‌كڕیزیى نێوان لایه‌نه سیاسیه‌كاندایه، به‌ڵام جیاوازیى به‌رفراوان له‌نێوان یه‌كێتیى‌و پارتى هه‌یه‌و هه‌ردولا له‌زۆنى خۆیان حزبى یه‌كه‌من".\nبێستون سابوراوایی وتیشى:"ئه‌گه‌ر به‌رنامه‌ى پارتى بۆ هه‌رێم بخوێنیته‌وه زۆرباش‌و نه‌ته‌وه‌ییه، به‌ڵام له‌سه‌ر ئه‌رزى واقیع ده‌بینین پارتى چۆن مامه‌ڵه ده‌كات‌و پارتى ده‌بابه‌یان له‌سه‌ر كانى ژنانیش داناوه، موده‌ڕه‌عه‌یان له‌سه‌ر ناوچه‌كانى بادینان‌و ده‌شتى نه‌ینه‌وا داناوه‌و له‌سه‌ر شاخه‌كانى كوردستان ده‌ستى بێگانه ده‌هێنن‌و ده‌بابه‌و جه‌ندرمه ده‌هێنن".\nسابوراوایی ده‌پرسێت:"ئه‌مه كوردایه‌تیه؟ ئایا برسیكردنى خه‌ڵك له‌گه‌ڵ پارێزگارى له‌مافه‌كانى خه‌ڵك یه‌كده‌گرێته‌وه، داهاته‌كانى هه‌رێم به‌شى دوو میله‌تى وه‌ك میله‌تى كورد له‌هه‌رێم ده‌كات".


کێشەی کوالێتی و نرخی بەنزین چارەسەر دەبێت\nڕائیب جادر - هه‌ولێر\nلەسەرەتای مانگی ئازارەوە، دەست دەکرێت بە جێبەجێکردنی ئەو بڕیارەی وەزارەتی سامانە سرووشتییەکان کە دەری کردووە دەربارەی رێکخستنی بەنزین بە باشترین کواڵێتی، لیژنەکانی نەوت و کانزاکان بۆ جێبەجێ کردنی بڕیارەکە سەرجەم بەنزینخانەکانی ئاگادار کردووەتەوە هەر کەسێک پابەند نەبێت سزای یاسایی دەدرێت.\nتا ئیستا لە هەرێمی کوردستان، هەر بەنزینخانەیەک بە نرخێکی جیاواز بەنزین دەفرۆشێت، جگە لەوەی لەرووی کواڵێتیەوە زۆر خراپە، ئەوەش هاووڵاتیان و شۆفێرانی نیگەران کردووە، دەڵێن، پێویستە حکوومەت چاودێرییەکی چڕ بخاتەسەر بەنزینخانەکان لە دیاریکردنی کواڵێتی بەنزین و جۆرەکەی بۆ ئەوەی چی دیکە زەرەرمەند نەبن. جێگری سەرۆکی لیژنەی وزە و سامانە سرووشتییەکان لە پەرلەمانی کوردستان، دەڵێ، لەپێناو باشترکردنی جۆری بەنزین، هەر کۆمپانیایەک بەنزین هاوردە بکات دەبێت مۆڵەت وەربگرێت، بۆ ئەم مەبەستە تەواوی بازرگان و کۆمپانیاکان ئاگادار کراونەتەوە بە هێنانی ئەو بەنزینەی کە بۆیان دیاریکراوە، ئەوەش بۆ ئەوەیە جۆر و کواڵیتیەکەی بەرز بێت.\nسەرپەرشتیاری سووتەمەنی دەورووبەری هەولێر، دەشڵێ:" بەپێی ئەو کوالێتیەی دیاریکراوە، بەنزینی نۆرمال نابێت ئۆکتانەکەی لە ٩٠ کەمتر بێت و رەنگەکەشی دەبێت زەرد بێت، محەسەن ئۆکتانی ٩٣ و رەنگی شین بێت، سوپەڕ ئۆکتانی ٩٥ و رەنگی سوور بێت، سلڤەرەکەشی نابێت لەسەرووی ٥٠ بێت، پێشتر ئەو بەنزینەی کە دەهات سلڤەرەکەی لەسەرووی ١٥٠ بوو، گومان هەبوو ماددەیەکی ژەهراوی تێدا بێت، هەر لەبەر ئەوە ئێستا سلڤەرەکەمان کەم کردۆتەوە، ئەو بڕیارەش لە بەرژەوندی هاووڵاتیان و ئەو کارمەندانەیە کە لەسەر بەنزیخانەکان کار دەکەن، بۆ ئەم مەبەستە ماوە ماوە سەردانی بەنزینخانەکان دەکرێت هەر بەنزینخانەیەک پێوە پابەند نەبێت، سزا دەدرێت".


سێ ڕێگه بۆ چاره‌سه‌ری كێشه‌ی نێوان خۆت و هاوسه‌ره‌كه‌ت به‌كاربهێنه\nسێ ڕێگه بۆ چاره‌سه‌ری كێشه‌ی نێوان خۆت و هاوسه‌ره‌كه‌ت به‌كاربهێنه\nهیچ دوو هاوسه‌رێك نیه بێ كێشه‌بن له ژیانیاندا، به‌ڵام ده‌توانن بۆ دوور بوون له ته‌واوی گرفت و كێشه‌كان ئه‌م ڕێگایانه به‌كاربهێنن.\n1- كۆپی و هاوشێوه:\nهه‌نگاوی یه‌كه‌م ده‌بێت ئه‌و كاته‌ی له‌گه‌ڵ هاوسه‌ره‌كه‌ت قسه ده‌كه‌یت جارێك قسه‌كه‌ر و جارێكی دیكه گوێگر بیت و به هه‌مان شێوه هاوسه‌ره‌كه‌شت ده‌بێت له‌كاتی گفتوگۆكردنتاندا هه‌مان ئه‌م دوو ڕۆڵه‌ی هه‌بێت.\nبه‌جۆرێك ئه‌و كاته‌ی یه‌كێكتان قسه ده‌كات ئه‌وی دیكه‌تان گوێگر بێت و به پێچه‌وانه‌شه‌وه ئه‌مه هاوكارتان ده‌بێت بۆ ئه‌وه‌ی به هاوسه‌نگی هه‌ردوكتان ئه‌و په‌یامه‌ی هه‌تانه به‌یه‌كتری بگه‌یه‌نن.\n2-لێكۆڵینه‌وه له‌سه‌ر ڕاستی بابه‌ته‌كه بكه:\nهه‌نگاوی دووه‌م پێویسته له وورده‌كاری بابه‌ته‌كان بكۆڵیته‌وه و ئه‌وه‌ت بیر بێت هیچ پێویست نیه هه‌ردوكتان له هه‌موو بابه‌تێكدا هاوڕا بن ئه‌وه‌ی گرنگه ئه‌وه‌یه بیرو بۆچونه‌كانتان له‌یه‌كه‌وه نزیك بێت و ده‌بێت تۆ وه‌ك هاوسه‌رێك لێكۆڵینه‌وه‌ی تایبه‌تت هه‌بێت له‌سه‌ر ئه‌وه‌ی بۆچی هاوسه‌ره‌كه‌ت به‌و شێوه‌یه‌یه كه بۆ تۆ بۆته كێشه و لێره‌وه به ئاسانی چاره‌سه‌ر ده‌دۆزیته‌وه.\n3- نه‌رموو نیان به:\nله كۆتایدا و له‌دوای په‌یڕه‌وكردنی هه‌نگاوی دووه‌م و تێگه‌یشتنی هه‌ردوكتان بۆ دۆخی یه‌كتر بابه‌تی هه‌ستكردنتان به یه‌كتر ئاسان ده‌بێت و لێره‌وه نه‌رم و نیان ده‌بن له‌گه‌ڵ یه‌كتر و چیتر ناكه‌ونه گفتوگۆی ڕق و توند له‌گه‌ڵ یه‌كتر.


Android | وین کورد- winkurd.com - Part 3\nPosted By: Hamidon: ئایار 25, 2016 In: ئەپی كوردیViews: 1,026 views\nPosted By: Hamidon: شوبات 04, 2016 In: ئەندرویدViews: 1,686 views\nAll That Recorder تۆمار کردنی دەنگ\nPosted By: Hamidon: شوبات 04, 2016 In: ئەندرویدViews: 1,126 views\nهەندێک جار پێویستە دەنگێک یا وتووێژێک تۆمار بکەیت . لە رێگەی ئەم ئەپڵیکەیشنە بە بەرزترین کوالێتی دەتوانی دەنگەکان تۆمار بکەیت. و دەتوانیت چەندین ئێفێکتی جۆراوجۆر لە سەر دەنگەکان دا بنیت. ن...\tدرێژەی بابەت


سەرلەشکر باقری: مقۆمقۆی کۆتایی ھاتنی ئیسرائیلی داگیرکەر لە شەقامەکانی تەلەبیب دا دەگاتەگوێ - SAHAR KURDISH (Sorani)\nسەرلەشکر باقری: مقۆمقۆی کۆتایی ھاتنی ئیسرائیلی داگیرکەر لە شەقامەکانی تەلەبیب دا دەگاتەگوێ\nMay 20, 2020 14:05 Asia/Tehran\nسەرۆکی ئەرکانی گشتیی ھێزەچەکدارەکانی ئێران بە دەربڕینی ئەمەی کە ئینتیفازەی گەلی فەلەستین لە بارنەی سەرزەوینە داگیرکراوەکانیش ترازاوەو چووەتە قۆناغێکی چارەنووس سازەوە، پێی داگرت:مقۆمقۆی کۆتایی ھاتنی ئیسرائیلی داگیرکەر لە شەقامەکانی تەلەبیب دا دەگاتەگوێ.\nسەرداری سەرلەشکر «موحەممەد باقری» سەرۆکی ئەرکانی گشتیی ھێزەچەکدارەکانی ئێران ڕۆژی چوارشەممە لە پەیامێکدا بە بۆنەی ڕۆژی جیھانیی قودسەوە وتیشی: قوڵایی ستراتژیای دیالۆگی «خۆڕاگریی بە تەوەرەی فەلەستینەوە» بە کنەکردنێکی بەربڵاو لە جوگرافیای قودس و سەرزەوینەکانی گردوپەڕی، لێبڕاویی داگیرکەرانی توشی سستی و لاوازی کردووە.\nسەرلەشکر باقری وتیشی: رایونیزم کە لە سای پشتیوانیی ئەمریکاو ھاوپەیمانە چەپەڵەکانی بە دڕندەکاریی بێ وچان ماوەی ٧٢ ساڵە، زاڵیەتییەکی شەیتانیی بە سەر فەلەستین دا سەپاندووە، ئەمڕۆ بە باشی لەوە تێ گەییشتووە کە، ئەوانەی وا بنکەی سەرەکیی ستەم کردن و چەوساندنەوەی گەلی فەلەستین و داگیرکردنی نیشتیمانی باوباپیرانیان بوونە، ئەمڕۆکە بۆخۆیان لە زۆنگاوێکی قوڵی ڕووداوو گرفت و تەنگژەدا چەقیون و ئیدی ناتوانن بەردەوامیی ژیانی ڕژێمی زایونی دەستەبەر کەن.\nسەرداری سەرلەشکر «موحەممەد باقری» سەرۆکی ئەرکانی گشتیی ھێزەچەکدارەکانی ئێران وێڕای ئاماژە کردن بەمەی کە ڕێ و ڕەسمەکانی ڕۆژی جیھانیی قودسی ئەمساڵ لە بەر تەشەنای ڤایرۆسی کۆرۆنا، بە شێوازی جۆربەجۆر بەڕێوە دەچێت، وتیشی: گەلانی بیرئازاد، حەقخواز، دژە ستەم و زاڵیەتی ھەڵنەگر بە سەربەرزی و لێبڕاویی خۆیان ھاواری ڕزگاریی قودسی پیرۆز بەرز دەکەنەوە کە وەدەرنانی ئەمریکای دڕندەو تیرۆریزم لە ناوچەکە پێشەکیەکەی دەبێت.\nسەرداری سەرلەشکر «موحەممەد باقری» ھەروەھا بە دەربڕینی ئەمەی کە سەرکردەکانی کۆشکی سپی بە پێچەوانەی ئەو خەرجە قورسە نزیکەی نۆ تریلیۆن دۆلارییەی کە لە ناوچەکەدا کردوویانە، ئیدی توانای ژەندنی کەڕڕەنای جەنگیان نییە، پێی داگرت: گەل و ھێزە چەکدارەکانی ئێران لە ڕیزی پێشەوەی بەرەی یەکگرتووی دژی زایونین و یارمەتیی ئازادیی گەلی فەلەستین دەدەن.\nڕۆژی جیھانیی قودس ئەمساڵ ٢٢ی مای ٢٠٢٠ ڕێککەوتە لەگەڵ ٢٨ی ڕەمەزانی ١٤٤١ی کۆچیی مانگی.


All Categories 740\nAuthor: عەبدوڵڵا ئۆجەلان\nViews on Website: 235\nDownloads on Mobile Apps: 2\nكتێبی «داستانی ژیانه‌وه» كه بریتییه له چاوپێكه‌وتنێكی ڕۆژنامه‌وانی پڕۆفیسۆر یاڵچین كوچووك كه ساڵی ١٩٩٣ له‌گه‌ڵ ڕێبه‌ری گه‌لی كورد عه‌بدوڵا ئۆجالان سازی كردووه، بۆ جاری سێیه‌م به زمانی كوردی (سۆرانی) چاپ كرا و ئه‌مڕۆ له ساڵیادی له‌دایكبوونی ئۆجالاندا بڵاوكرایه‌وه.\nله كتێبه‌كه‌دا، تەرز و سەرەداوەکانی ئێستای فیکری گەشەکردووی ئۆجالان بە ڕوونی تێدا به‌دی ده‌كرێن. كاتێك مرۆڤ ئه‌م كتێبه ده‌خوێنێته‌وه بۆی ڕوون ده‌بێته‌وه كه پارادایمی ئۆجالان هەر لەو کاتەوە خونچه‌ی كردووه.\nکتێبی «داستانی ژیانەوە» لە شەش بەش پێکدێت، ئۆجالان لەو پەرتووکەدا سه‌رنج ده‌خاته سه‌ر چۆنیه‌تی دروستبوونی كه‌سایه‌تیی خۆی لەنێو ژینگەکۆمەڵایەتییه‌كه‌ی خۆی. ئەو باسی سەرلەنوێ بونیادنانەوەی مرۆڤی کورد، ژن، ئەدەب و ھونەر دەکات. ھەروەھا ئاماژە بە فاشیزمی دەسەڵاتداره‌تیی تورکیا دەکات.\nئۆجالان لەو سەردەمەدا و لە وەڵامی پرسیارێکدا، دیدی خۆی دەربارەی ناسیۆنالیزم دەخاتەڕوو، ئەوکاتیش لای وایە کێشەی کورد بە ناسیۆنالیزم و ده‌وڵه‌تی نه‌ته‌وه‌یی چارەسەر ناکرێت.\nھەروەھا له‌و كتێبه‌دا ئۆجالان، ھەڵسەنگاندن بۆ پارتیی دیموکراتیی کوردستان- په‌ده‌كه و بنه‌ماڵه‌ی بارزانی دەکات. ڕوونی ده‌كاته‌وه كه چه‌نده جێبه‌جێكاری ئەجێنداکانی فاشیزمی تورکیان.\nPDF داونلۆد بکە (9MB)\nHome About Advertisement Contact


پیاوێکی خۆڵاوی بە سەر قاڵیچەی سولەیمانەوە – Denegkan\nپیاوێکی خۆڵاوی بە سەر قاڵیچەی سولەیمانەوە\nbydengekan\tDecember 21, 2012\tئەدەب\nبە سوغرە گرتوومی. لە ڕابوردووەکەی ناگەم. لە کوێوە هاتووە و بۆ کوێ دەچێ، دەقاو دەق چەشنی باوە گەورە خەڵفاوە سێو خۆرەکەی سولەیمانی میرم. لە سەرگوزەشتەکەی ئەوەندەم لە سولەیمان بیستووە کە پێی گوتم:\n– ” لەو دوور دوورەوە، لە وڵاتی مرۆڤە خۆڵاویەکانەوە دێ. خۆڵ سەرتاپای جەستەی تەنیوە. پێلووەکانیشی بە خۆڵ سواغ دراوە. گوێچکەکانیشی لێوانلێون لە خۆڵ. بە ئاستەم دەبیستن. نابینی جل و بەرگیشی نوقمی خۆڵە؟ ڕێک چەشنی پەیکەرێکی سازکراولە لمی قەراغ زەریا. کە گەیشتە لات و پێی نایە سەر پشتت، لە لاقە خۆڵاویەکانی گازندە مەکە و سەر خۆتی مە‌هێنە، ئەوە خۆشەویستی منە و ماندووێکی بە سەد جێ کۆڵەواری کەژە ڕێیەکی سەغڵەتە و جێگای مەرحەمەت و بەزەییە”\nناوچاوانێکی چەتوون و ڕدێنێکی مام ناوەندی پەشمینە و بۆز، سیما لەڕ و لاوازەکەی نەخشاندووە. لە سەرووی بارستایی گۆناکانیەوە دوو چاوی زیت و کارتێکەر و بەسام بەدی دەکرێ. قژ و ڕدێنی تێکهەڵکێش بوون و پەلکەکەی چەشنی بۆز مارێکی قوڵ بە دەوری ملیا پاپۆکەی داوەتەوە. ئاشکرایە کە تەمەن دار و بە ئەزموونە و بێ وچان و کۆڵنەدەرە. بڕیارم وابوو بێجگە سولەیمان،کەس نەتوانێ پێم ڕێخشکێنێ و سواری نەدەمێ، بەڵام بێ قسەیی ئەوم پێ ناکرێ و لە حاست فەرمانیدا ملکەچ و دەستەمۆم. فەرمانی کەسێ کە نوێنەری خودابووە لە سەر گۆی زەوی و حەدەم و حەشەم و دێو و درنج و تەنانەت پەلەوەرەکانیشی لە ڕەهێڵدابوون، نێزیک بە ڕێژەی کۆی دەسەڵاتی خوداوەندی مەزن. لێم پرسی:\n– ڕەنگە تۆ بەختەوەر ترین مرۆڤی سەر ڕووی دونیا بی کە توانیووتە بنیشێیتە پشتی قاڵیچەی سولەیمان و خولیای سەفەری زەمەنت بێ؟ ئەکرێ بپرسم: بەرە و کوێ؟\nقسە کردنەکەم سەرنجی ڕانەکێشا، چاوێکی بە سەرتاپای کۆڵەوار و لە خۆڵ ڕاچووی خۆیدا خشکاندەوە و بە دڵپڕییەوە گوتی:\n– بەرە و داهاتوو.\n– بۆ داهاتوو؟\nڕەنگە تەقینەوەی کڵپەی گریانێک، بووبێتە تاکە پێویستیەک تا هەناوی بسرەوێ.\n– لە تاو ڕابوردوو!\nلە سەفەرەکانم لە گەڵ سولەیماندا بیستبووم کە”ڕابوردوو، سەکۆی هەڵدانی داهاتووە. لە سەر پێگەی ڕابوردووەوەیە کە خەونەکانی داهاتوو باڵە فڕە ئەبن. لە ڕووبەرگی ڕابوردووێکی ئەنجن ئەنجندا، واژۆی داهاتووێکی زەخمار و کۆڵەوارتر دەنەخشێندرێ!”\nماوەیەکی درێژ بوو چیتر چیرۆکە دووپاتکراوەکانی سولەیمان نەیاندەبزواندم و بێ تاقەتیان کردبووم. دەرفەتێکی باش بوو مرۆڤە خۆڵاویەکە بە چیرۆکەکانی خۆیدا بچێتەوە و ڕێگای سەفەرمان کورت بکاتەوە. داوام لێ کرد پێش ئەوەی سەفەری داهاتووی دەست پێبکات، ئاوڕێ لە ڕابوردووی بدەینەوە. پێمل نەدەبوو، وەکوو ترسێ لە شوێن کەوتووێ هەیبێ، بەردەوام نکۆڵی لە گەڕانەوە دەکرد. پتر سەرنجم ڕاکێشرا تا ئەو ڕابوردووە شاراوەیەی ببینم کە نەیدەویست جارێکی دیکە بچێتەوە سەر وەختی. لە ئاکامدا و دوای ململانێیەکی دەستە و یەخە و خۆماڵیانە بە قەناعەتم گەیاند کە”شاردنەوەی ڕابوردوو، مانای کوژانەوەی فانۆس و گوم کردنی زاریچەی گەرووی داهاتووە.” لە ناچارییا ملی دا، بێ سێ و دوو لووتم وەرسووڕاند و ڕووەو ڕابوردوو و بە تەوژمەوە خۆم کردەوە بە گەرووی زەمەندا. گەڕاینەوە بۆ ساتەوەختەکانی زوو:\nدوور و نزیک لە بەرزاییەوە ڕوانیمانە ڕووبەری زەوی، باشتر ورد بووینەوە، تەرمی مرۆڤێکمان بینی بە سەر شانی کەسێکەوە،بە هەناسکە هەناسک و ورد و هێور، بێهۆ و لە خۆڕا بە دەوری خۆیدا وەردەسووڕا، ماندوویی لە هەنگاوەکانیەوە دەچۆڕایەوە. لە سوارەکەم پرسی:\n– ئەمانە کێن؟\nقەتارەی وشە دەرهاتووەکانی زاری، لە قینەوە گلابوون:\n– دوو برای نابرا! یەکیان ئەوی دیکەیانی داپڵۆسیوە و بێ بەزییانە کوشتوویەتی. ڕەنگە ئێستا لە شاردنەوەی تەرمەکەیدا بێ. دەستەوەستان و بێ چارەیە. هەڵگری جل و بەرگێ پڕ بە باڵای کورتە باڵای مرۆڤایەتی، پڵیتە و سووتەمەنی کۆنە چرای تەم گرتووی مێژوو !\nتێی نەگەیشتم، هەستم کرد برینە قووڵەکانی سەر وڕێنەیان خستووە. سەرەتاکانمان بە جێ هێشت، بە ئاقارێکدا تێپەڕین گەردەلوول و تەمتۆمانێکی گرژ بوو، چوارچێوەی خانووەکانی ئاوەدانییەکەی لە گێژەنی خۆیدا ڕاپێچ ئەدا. زات و زریقەی پۆلە مرۆیەکی ماڵ وێران بوو کە لەوبەرەوە دەکەوتە بەر گوێ. نێزیک کەوتنەوەمان کردەوەیەکی ژیرانە نەبوو. دەمزانی سوارەکەم بە خۆڵ گوێ ئاژەن بووە و گرمە و لرفەی گەردەلوولەکەش دووقاتیەتی. بە دەنگی بەرز نەڕاندم:\n– ئەم خەڵکە بۆ وایان بە سەر دێ؟\nئەویش وەک ئەوەی من کەڕ بم تا توانی دەنگی بەرز کردەوە، بە جۆرێ کە ڕەگی لاملی وەکوو کرمێکی ئەستوور هەڵماسی و کەوتە بەر تیری ڕوانین:\n– ئەم هۆزە فەرمانەکانی خودایان پێشێل کردووە و کەوتوونەتە بەر پەلاماری بە تەوژمی ڕق و غەزەبەکەی. خودا بۆ ئاماژە دانی ئیرادە و نیشان دانی حیکمەتی خۆی، لە ڕێگەی نوێنەرێکی خۆیەوە لەم ناوچەیەدا، حوشترێکی لە کەلەکەی شاخە بەردینەیەکەوە هاوردەی دونیا کرد و گیانی پێ بەخشی. فەرمانی بە هۆزەکەشدا ئەم نیشانەیە بپارێزن و نەخەڵەتابن ئازاری پێ بگەیەنن. بەڵام هۆزەکە ئەم فەرمانەیان نەخوێندەوە و کەوتنە پەلاماردانی حوشترە و سەریان بڕی و لەت و لووشیان کرد و بۆ شێویان، گۆشتاویان لێ ساز کرد. ئەوەتا بۆ ئەو کردەوەیان کەوتوونەتە بەر غەزەبی خوداوەند و دەبێ سزای تاوانەکەیان بدەنەوە.\nهەستم کرد تا لەو ئاقارە تێدەپەڕین و بەرە و پێش دەچووین، مرۆڤە خۆڵاویەکەی سوارم زیاتر دەپەشۆکێ و بێ ئۆقرەتر دەبێ، دەستێ لە ناخیەوە بەرگری لێ دەکرد کە ڕووە و پێش بچێ، ڕەنگە بەرە و پیری کارەساتێکی مەزن، بەرە و تابلۆیەکی هەردەم زیندووی هاوقەدی مێژووەکەی خۆی. لەم سەر و بەندەدا بوو کە پڕینچکەی یەکەم دڵۆپم وێ کەوت. چاوم هەڵێنا، هەورم لە ئاسماندا بەدی نەکرد، سەرم سوڕما ئەم دڵۆپە ئاوە لە کوێوە ئێمەی گرتووەتەوە. بە چواردەورمدا دوووور لە ئاسۆم ڕوانی، هیچ پەڵە هەورێکی بەجێماوی پاش بارانم نەدۆزییەوە. سوارەکەم بە قامک ئاماژەی پێدام بڕوانمە خوارمەوە. “جەلەل خالەق!” زێیەکی لە زەریا چوو، لە ناوەندیەوە شەقی بردووە و لۆیەکانی تا ژێر زگمان هەستاونەتە سەر پێ! من تا ئەم کاتە دیمەنی وام نەدیتووە، هەیبەت و قەڵافەتەکەی لەرەی لە دڵم نا. لە ناوەندی کەرتەوە بووی زێکەدا کۆمەڵێک خەڵکی ڕەش و ڕووت، بە هەڵەداوان و گیان لە سەردەست، لە پەڕینەوەدا بوون. لەو بەری زێکەوە لەشکرێکی پڕ چەک و چۆڵێش بە ئەڕڕابە و جبەخانەوە وەدوویان کەوتبوون. پاش ئەوەی جەماوەرە ڕەش و ڕووتەکە تێپەڕین و دوا کەسی سوپاکەش پێی نایە ناوەندی زێکەوە، دوو لۆی لە دیوارچوو و بەرزەوەبووی ئاوەکە، برووسکە ئاسا یەکیان گرتەوە و ناڵە و شریخەکەی بە دەیان پێ ئێمەی پەرتەوازە کرد. دوای قەیرێ ئەم قیامەتە هێور بووەوە و دەتگووت ئەو زێ لە زەریاچووە لە مێژساڵە نە بای دیتووە و نە بۆران. رووبەرێکی پڕ لە شەپۆلۆچکەی مەند و ئارام. جار ناجارێ زێکە، تای لە دار سازکراوی ئەڕڕابەیەکی نووقم بووی، لە قووڵایی خۆیەوە دەردەهاویشتە دەرەوە. دەتگوت نە لەشکرێ بوونی هەبووە و نە شەقاربوونێکی ئاوا مەزنیش. تەمێکی غەریب و نامۆ ئەو ناوچەیەی داگرتبوو. لە مێشکما پرسیارەکان، بۆ دەربازبوون پاڵە پەستێویان بوو. ڕووم کردە پیاوە خۆڵاویەکە، کە ئێستا بە هۆی پڕژە بارانی ڕووداوەکەوە بۆنی خۆڵی پاش بارانی لێ دەهات و بە نیاز بووم پرسیاری لێ بکەم کە وشەکانمی لە گەروومدا قەتیس دا:\n– ئەم ڕووداوەش مۆرکی نافەرمانی خوداوەندی پێوە دیارە و ئاڵقەیەکە لە زنجیرەی ئاڵقەکان و بەسەرهاتەکانی مێژوومان. ئاوێنەی دەقا و دەقی یاخی بوون و لە بەرانبەریشدا، کەوتنە بەر پەلاماری تەوژمی ڕق و تووڕەیی خوداوەندی مەزن. سەرکردەی ئەو لەشکرە دیعایەی خوداوەندی دەکرد و هەستابوو بە کوشتن و بڕینی نێردراوی خودا و دەستە و تاقمەکەی لەم ناوچەیەدا. ئەمە بووە هۆی دەرکەوتنی ئیرادەی بە هێزی خودا و سزادانی تاوانبارەکان و بە دیمانەکردنی ئەم ڕووداوە مەزنە بۆ وەچەکانی داهاتوو.\nکە پاش ماوەیەک لە داڵانی زەمەنەوە و بە سەحرایەکی قاقڕدا تێپەڕین، لە ناوچەیەکی هەرە شاخاوی و ڕووبەرێکی چیمەنی مەخمەڵ ئاسادا گیرساینەوە. هێشتا ملە و لووتکەی چیاکان ئاسەواری زستانێکی تووشی پێوە دیار بوو. پاشماوەی ڕندووە بەفرەکانی زستانی ڕابووردوو. لە دامێنەکاندا دارستانی پڕ لە جریوە و تریوەی باڵندەکان، تەژی لە چاوگ و کانیاو و ڕووبارەکان، لێوانلێو لە گوڵ و پەپوولە و وزەوزی هەنگ و مێشە جۆراوجۆرەکان.تابلۆ فەڕشێ، پێکهاتوو لە سەدان ڕەنگی سروشتی، بەرگیراو لە گۆشە نیگایەکی بەهەشتی وەعدە پێدراوی خوداوەند. هەروا کە مەحوی تەماشای دیمەنە رازاوەکانی سەر ڕێی سەفەرەکەمان بووین، لە زێیەکی خرۆشان کە بە درێژایی تەمەنی بوبووە گەردنبەندێکی پێچاوپێچی ڕۆچوو بە ناخی چیاکاندا تێپەڕین. پاش بە جێ هێشتنی چەند چیا و لا باسک، بە سەر وێرانەیەکی ئاوێتە بووی گڕ و دووکەڵ و خوێندا کەوتین. بە دەوری شاردا خەندەقێکی بازنەیی بەدی دەکرا. تا چاو حەتەری دەکرد لاشەی بێ سەر و ئەنجن کرا و شێوێندراوی پیاو و منداڵ. بە زەحمەت بتوانیبا تەرمی بێ گیانی ژنێکیان تیدا بدۆزیتەوە، ئەگەری ئەوە دەکرا کە بە تایبەت ژنەکانیان دەستچین کردبێت. خۆم پێ ڕانەگیرا و لە پیاوە خۆڵاوییەکەم پرسی:\n– ئێرە کوێیە؟\nتنۆکێک فرمێسک ڕێچکەیەکی لە گۆنا خۆڵاویەکەیدا شۆردەوە و بە ڕوومەتیا هەڵخلیسکایە خوارەوە و شوێنەواری جێ هێڵا:\n– ناوچەیەک لە کوردوستان، پاوە!\n– بێ شک دەبێ نافەرمانییەکی گەورەیان کردبێ؟\n– نا لالۆ! هێشتا فەرمانیان وەرنەگرتبوو تا نافەرمانی بکەن!\nئەمجارەیان گومانم نەما کە پیاوە خۆڵاوییەکە بە ڕاستی تووشی خەفۆکی بووە و لە وڕێنە کردندایە. جا چۆن گەڵێ هێشتا فەرمانیان وەرنەگرتووە و دەرفەتی نافەرمانیان پێنەدراوە ئاوا بە تووندترین شێواز کەوتوونەتە بەر قین و غەزەبی خوداوەندی عادڵ و ڕەحمان…؟!\nلە سەر داواکاری پیاوە خۆڵاوییەکە ئەو ئاقارە پڕ لە گڕ و خوێنەمان جێهێڵا. ڕوومان کردەوە دامێنی ئەو زنجیرە چیایەی پێیدا تێپەڕیبووین. با، بەرامەی خۆڵی ناوچەکانی بەر لە خۆمانی هاوردە دەکرد. ئاشنا بوو. نیگام گوازرایەوە بۆ سەر و چاوە خۆڵاویەکەی سوارەکەم. قرتەی ددانی بە قەتارە دەهات. لەرینەوەی لەشی لە سەر پشتم هەست پێ دەکرا.\n“بای بەرزایی ساردە، دڵ و ناخ دەگرێ”\nبێ ئۆقرەییەکی قووڵ بە ڕووخساریەوە دیار بوو یا ڕەنگە سامێ…\nچاومان چەقییە سەر جەماوەرێ، لە ناو دڵی چاڵێکی هەڵکەندراودا. لەو لاترەوە کۆمەڵێکی دیکەش ئاخێندرابوونە ناو دۆڵێکی دەستکردەوە. تا دەچووینە پێش تاقمێکی نوێمان دەهاتە پێش چاو، بە ژن و پیاو و پیر و لاوەوە. پێم سەیر بوو ئەم مرۆڤانە هۆی چیبووە خراونەتە ناو ئەم چاڵە دەستکردانەوە. لە ناویاندا سەرنجم چووە سەر زارۆکێ کە داپۆشەکەی، بەرگێکی شینی ئاسمانی بوو، تۆپە لاسقەیەکیشی خستبووە بن باخەڵی، چڵمن و چڵکن و زیتەڵە. لە تەنیشتیەوە پیاوێ بە ناو چاوانێکی چەتوون و ڕیشێکی مام ناوەندی بۆز، هەڵتروشکابوو، بە بەزەییەوە نازی کەزیەی منداڵەکەی ئەکرد. لە ناکاو، لەو دیو بارستایی و کۆگا خۆڵە هەڵدراوەکانەوە، مەکینە گەورەکان هورووژمیان هێنا و کەوتنە پڕکردنەوە و تێکردنەوەی چاڵەکان. لە یەک ئان و ساتدا قیامەت بەر پا بوو. ئەو کەسانەی دەیانویست گیانیان بدەن بە کۆڵیاندا و دەرباز ببن و نەکەونە ژێر لافاو و هەرەسی گڵ و خۆڵەوە، ئەوا بە تیر و گوللەی جەندرمەکان دەپێکران. تەمتۆمانی خۆڵ و قریشکەی مناڵ و شریخەی تفەنگ و هاڕەهاڕی مەکینەکان تا عەڕشی ئەعلا ڕۆیی و پەڕەی گوێی ئاسمانیهێنایە لەرە. خۆڵ زاری مناڵەکەشی ئاخنی و لە زریکەی خست. لە پیاوە خۆڵاویەکەم پرسی:\n– ئەی تاوانی ئەمانە چییە؟! ئایا فەرمانی خودایان پێشێل کردووە؟!\nلەو دیو سیما خۆڵاوییەکەیەوە، کڵپەی هەناوی پژمی و دای لە پڕمەی گریان. دوای قەیرێکی زۆر گوێم لێبوو بە دەیان جار لە ژێر لچیەوە دووپاتی دەکردەوە کە:\n– نازانم، بڕۆ لە خودی خودا بپرسە!\n– نازانم. بڕۆ لە خودی خودا بپرسە…\nدواتر بەوەم زانی کە خۆڵی سەر جەستەی سوارە خۆڵاوییەکەم هەمان تۆز و خۆڵی ناو چاڵە دەستکردەکان بووە.\nPrevious پارله‌مان.. هه‌ڵه‌یه‌كی كوشنده له‌ته‌وقیتێكی هه‌ستیاردا\nNext پەشیمانی كەم مئەندامان


کوردیپێدیا - لە بەدلیس و ئەرزینگان لە نیوان گەریلا و سوپای تورکدا شەڕ ڕوویدا 19-09-2018\n📝 لە بەدلیس و ئەرزینگان لە نیوان گەریلا و سوپای تورکدا شەڕ ڕوویدا 19-09-2018 | پۆل: بەڵگەنامەکان | زمانی بابەت: 🏳 کوردیی ناوەڕاست\nلە بەدلیس و ئەرزینگان لە نیوان گەریلا و سوپای تورکدا شەڕ ڕوویدا 19-09-2018\nلە ئەنجامی چالاکیی گەریلاکان لە بەدلیس سێ سەربازی تورک کوژراون و چواریش برینداربوون، هەروەها لە ئەرزینگانیش چەند سەربازێک کوژراون.\nئەمڕۆ ناوەندی ڕاگەیاندنی هێزەکانی پاراستنی گەل- هەپەگەهەپەگە، لەبارەی چالاکیی گەریلاکان و شەڕ و پێکدادانەکان لە بەدلیس و ئەرزینگان ڕاگەیەندراوێکی بڵاوکردەوە و ئەنجامەکانی ئەو چالاکییانەی خستەڕوو.\nلە ڕاگەیەندراوەکەدا هاتووە: سوپای تورک ڕۆژی 16ی ئەیلول ئۆپەراستۆنێکی لە دەڤەری شەهید مزگینی سەربە بەدلیس دەستپێکرد، 17ی ئەیلول ئەو ناوچانەی بۆردوومان کرد، لە کاتی بۆردومانەکەدا لە نێوان گەریلاکانمان و هێزەکانی سوپای تورکدا شەڕ و پێکدادان روویدا، لەو شەڕەدا سێ سەربازی سوپای تورک کوژران و چواری دیکە برینداربوون، هەروەها گەریلایەکی ئێمەش شەهیدبوو، ناسنامەی ئەو هەڤاڵە شەهیدەمان بەم زووانە بە ڕایگشتی ڕادەگەیەنین.\nهەپەگە هەروەها ڕایگەیاندووە: 15ی ئەیلول لە گەلیی ماگاچوری سەربە چاگلایانی ئەرزینگان لە نێوان گەریلاکانمان و سوپای تورکدا شەڕێک ڕوویدا، لەو شەڕەدا گورزی توند لە سوپای تورک درا، بەڵام ژمارەی کوژراو و بریندارەکانیان نەزانراوە.\nلە بەشێکی دیکەی ڕاگەیەندراوی هەپەگەدا هاتووە: ڕۆژی 15ی ئەیلول هەڤاڵ ڕۆژهات (سەعید ئیلمین) لەکاتێکدا لە کۆزلوکی سەربە ئێلیه ئەرکەکانی ئەنجام دەدا، کەوتە دەستی دوژمنەوە.\nلە کۆتایی ڕاگەیەندراوەکەشدا هاتووە: سوپای تورک بەردەوامە لە بۆردوومانکردنی هەرێمەکانی پاراستنی مەدیا، 18ی ئەیلول کاتژمێر 10:00ی بەیانی فڕۆکە جەنگییەکان گردی کارتالی سەربە گەڤەریان بۆردومانکرد، کاتژمێر 04:45 خولەکی پاشنیوەڕۆش مەتینایان بۆردومانکرد، هەروەها 17ی ئەیلول لە کاتژمێر 10:00 بۆ 12:00ی نیوەڕۆ دەڤەرەکانی کونیشکا و شەهید ڕوستەمی سەربە زاپ و گەلیی کەستای سەربە مەتینایان بۆردوومان کرد.\n#هەپەگە | #19-09-2018 |\n 📡 ماڵپەڕ | 🏳 کوردیی ناوەڕاست | ماڵپەری رۆژنیوز - 19-09-2018\n➕ ئەم بابەتە لەلایەن: (هاوڕێ باخەوان)ەوە لە: Sep 19 2018 2:17PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Sep 19 2018 3:38PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 19 2018 3:38PM باشترکراوە


پرسی باج وەزیری دارایی تووڕە دەکات - Radio Sweden Kurdish - رادیۆی سوید Radyoya Swêdê | Sveriges Radio\nوێنە: Thommy Tengborg/TT\nپرسی باج وەزیری دارایی تووڕە دەکات\nبڵاو کرایه‌وه måndag 6 november 2017 kl 14.01\nئاشکراکردنێکی بەرفراوان نیشان دەدات کە زۆر کەسی دەولەمەند پارەکانیان دەبەنە دەرەوەی وڵاتەکانیان و لەوێ کاری پێ دەکەن. ئەم کارەش بۆ بەسپی کردنەوەی پارە و خۆدزینەوە لە باج دەکەن.\nنزیکەی ٢ هەزار سویدی ناویان لە ناو بەڵگە ئاشکرا کراوەکاندا هەیە. بە ملیۆنان بەڵگە لە بیرۆی پرسی دادی ئاپەلبای نیشان دەدات کە چۆن کەسانی دەوڵەمەند، لە زۆر وڵاتانی جیهان هەوڵ دەدەن کەمترین باج بدەن، یان هەر هیچ باج نەدەن.\nئەگەرچی هەوڵەکانی خۆ دزینەوە لە باج نایاسایی نییە، بەڵام وەزیری دارایی ماگدالێنا ئاندەرشۆن بە بڵاو بوونەوەی ئەم زانیارییە تووڕەیە.\nـ ئەمە هەرگیز قابیلی قەبول نییە، کە کەسانێکی بالادەستی دارایی لە جیهان پێیان وایە دەتوانن بەکەیفی خۆیان بەسەر سیستەمی باجدا زاڵ بن، و هەموو هێزێکی خۆیان دەخەنە کار بۆ ئەوەی باج نەدەن. ئەمە مەترسییە بۆ سەر کۆمەڵگای ئێمە، چوونکە ئەم کارە ئەو باوەڕەی ئێمە بە کۆمەڵگامان هەیە دەهێنێتە ژێر پرسیار.\nئێستا بەڵگە ئاشکراکراوەکان کەوتوونەتە دەستی ڕۆژنامەوانان لە هەموو جیهان. لە پرۆگرامی ئوپدراگ گرانسکنینگ (Uppdrag granskning) لە تەلەڤزیۆنی سوید دەردەکەوێت کە چۆن سەرۆکی دەزگای بازرگانی سوید (Svenskt Näringsliv)لەیف ئیۆستینگ هەوڵی داوە پارەکانی بباتە مالتا، بۆ ئەوەی کەمترین باج بدات.\nهەرچەندە ئەمە کارێکی نایاسایی نییە بەڵام لە ڕوانگەی ئەخلاقییەوە جێگای پرسیارە.\nئیۆستینگ لە رێگەی نامەیەک وەڵامی پرۆگرامی ئوپدراگ گرانسکنینگ دەداتەوە و دەنووسێت کە ئەو لە ساڵی ٢٠١٠ وە هەتاکوو ئێستا نزیکەی ١٨٠ ملیۆن کرۆن باجی لە سوید و ئاڵمان داوە.


پەرلەمانتارێكی عێراق: شاندی كورد لەگەڵ حكوومەتی فیدراڵ رێككەوتووە - هيوای کۆرد\nHome ئابوری پەرلەمانتارێكی عێراق: شاندی كورد لەگەڵ حكوومەتی فیدراڵ رێككەوتووە\nپەرلەمانتارێكی عێراق: شاندی كورد لەگەڵ حكوومەتی فیدراڵ رێككەوتووە\non: كانونی یه‌كه‌م 04, 2019 In: ئابوری, عێراق, کوردستانی, هەواڵ\nلە ماوەی رابردوودا شاندێكی هەرێم سەردانی بەغدای كرد و دواتر گەیشتنیان بە رێككەوتن لەبارەی پشك و شایستە داراییەكانی هەرێم لە بودجەی 2020ی عێراق لەگەڵ بەغدا راگەیاند، پەرلەمانتارێكی عێراق پشكی كورد لە رێككەوتنی شاندەكە و بەغدا ئاشكرا دەكات.\nهەرێم رۆژانە 250 هەزار بەرمیل نەوت لە رێگەی سۆمۆ هەناردە دەكات\nحەنین قەدۆ ئەندامی لیژنەی دارایی لە پەرلەمانی عێراق ئەمڕۆ چوارشەممە گوتی، شاندی كورد كە سەردانی بەغدای كرد لەگەڵ حكوومەتی فیدراڵ رێككەوتووە بە پابەندبوونی هەرێم بە هەناردنی رۆژانەی 250 هەزار بەرمیل نەوت لە رێگەی كۆمپانیای سۆمۆی نیشتیمانی لە سەرەتای ساڵی نوێوە.\nزیاتر گوتی، شاندی هەرێم داوای كردبوو بەوەی پشكی هەرێمی كوردستان لە بودجەی 2020ی عێراق 14% بێت، بەڵام رێككەوتننەكە لەسەر ئەوە كراوە پشكی هەرێم 12.7% بێت، روونی كردەوە، شاندی هەرێم بە 12.7% وەك پشكی هەرێم رازی بووە لە بەرانبەر بردنی نیوەی داهاتی دەروازە سنوورییەكانی هەرێم و نیوەكەی تر رەوانەی بەغدا بكرێت.\nئەمڕۆ چوارشەممە لە كۆبوونەوەی ئەنجوومەنی وەزیرانی هەرێمی كوردستان گفتوگۆ لەبارەی دوایین ئەنجامەكانی گفتوگۆی نێوان حكوومەتی هەرێمی كوردستان و حكوومەتی فیدراڵی تایبەت بە پڕۆژە بودجەی 2020 كرا و ئەنجوومەنی وەزیران دووپاتی لە پابەندبوونی هەرێم بە داكۆكیكردنی لە ماف و شایستە داراییە دەستوورییەكانی هەرێمی كوردستان كردەوە.\nTags: بەغداشاندی كوردعێراق‌فیدراڵ\nدهۆك؛ هەڵمەتی چاندنی زیاتر لە پێنج هەزار نەمام و ڕوواندنی دار بەڕێوە چوو\nنێچیرڤان بارزانی: شەڕی لەنێوبردنی داعش هێشتا درێژەی هەیە


مەسرور بارزانی دەڵێت، بەغدا خۆی لە دانوستان لەگەڵ هەرێم دەدزێتەوەو هێشتا بژاردەی رێكاری سەربازیی بۆ یەكلاكردنەوەی كێشەكان بەلاوە نەناوە، نێچیرڤان بارزانیش داوا لە ئەڵمانیا دەكات ڕۆڵی خۆی بگێڕێت بۆ دەستپێكردنی گفتوگۆی نێوان هەولێر و بەغدا.\nئەو وتانەی ڕاوێژكاری ئەنجومەنی ئاسایشی هەرێمی كوردستان ئەمڕۆ لەمیانی كۆبوونەوەیدا بووە لەگەڵ سیریل نۆن باڵیۆزی ئەڵمانیا لە عێراق‌و شاندی یاوەری كە پەیوەندییەكانی هەرێم‌و ئەڵمانیاو ڕەوشی ناوچەكەو كێشەكانی نێوان هەولێر و بەغدایان تاوتوێ كردووە.\nمەسرور بارزانی، دەڵێت"هەرێمی كوردستان خوازیارە هەڵەكانی ڕابردوو لە عێراقدا دووبارە نەكرێنەوە، چونكە ناسەقامگیریی زیاتری لێ دەكەوێتەوەو زەمینە بۆ گەشەكردنەوەی تیرۆر دەڕەخسێتەوە، ئەمەش كێشەی زیاتری بۆ ناوچەكە و كۆمەڵگای نێودەوڵەتی لێ دەكەوێتەوە."\nلە بارەی دوا ڕەوشی نێوان هەولێر و بەغدا، ڕاوێژكاری ئەنجومەنی ئاسایشی هەرێم وتی"بەغدا خۆی لە دانوستانەكان دەدزێتەوە و ئاماژە مەیدانییەكانیش لەم ڕۆژانەدا دەرخەری ئەوەن كە دەسەڵاتدارانی بەغدا هێشتا بژاردەی ڕێكاری سەربازیی بۆ یەكلاكردنەوەی كێشەكان بەلاوە نەناوە، ئەمانەش ئاماژەی مەترسیدارن و هەڕەشە لەسەر سەقامگیریی كۆی ناوچەكە دروست دەكات."\nمەسرور بارزانی تەئكیدی لەوەكردووەتەوە، هەرێمی كوردستان خوازیارە هەرچی زووە دانوستانەكانی نێوان هەولێرو بەغدا دەستپێبكاتەوەو گوشار و ئابڵوقەكانی سەر هەرێم لابدرێن.\nهاوكات باڵیۆزی ئەڵمانیا لە پەیوەست بە گرژییەكانی نێوان هەرێم‌و بەغدا، هەڵوێستی وڵاتەكەی دووپاتكردەوە لە پشتگیریی هەرچی زووتر دەستپێكردنی دانوستانەكان لە سەر بنەمای دەستورو ئەوەی خستەڕوو، هەوڵەكانیان چڕدەكەنەوە بۆ ئەوەی ڕەوشەكە لەم چەقبەستووییە دەربچێت‌و بە كردەوە دانوستانەكان دەستپێبكات.\nسیریل نۆن تەئكیدی لەوەشكردووەتەوە، وڵاتەكەی پشتگیریی هەرێمی كوردستانێكی بەهێز و پێشكەوتوو و مافە دەستوورییەكانی كوردستان لە عێراقدا دەكات.\nهەر ئەمڕۆ باڵیۆزی ئەڵمانیا لەگەڵ نێچیرڤانی بارزانی كۆبووەتەوە، لە كۆبوونەوەكەدا سەرۆكی حكومەت هیوای خواستووە ئەڵمانیا ڕۆڵی خۆی بۆ دەستپێكردنی گفتوگۆی نێوان هەولێر و بەغدا و چارەسەركردنی كێشەكان بگێڕێت و بە پێویستی زانیوە بەپێی دەستوور، بەغدا مامەڵە لەگەڵ هەرێمی كوردستاندا بكات.\nداوای گفتوگۆ لەگەڵ بەغدا لەكاتێكدایە، حكومەتی عێراق چاوەڕوانی هەڵوێستی ڕوونی هەرێمی كوردستانە بۆ قبوڵكردنی هەڵوەشانەوەی دەرئەنجامی ڕیفراندۆمەكەی 25ی ئەیلولی كوردستان كە زیاتر لەسەدا 92ی بەشداربووان دەنگیان بە بەڵێ دا بۆ جیابوونەوە لە عێراق‌و دواتر دادگای فیدڕاڵی بە نادەستوریی لەقەڵەمیداو بڕیاری هەڵوەشانەوەیدا.


كەی ڕادیۆ بوو بە یەكێك لە پێكهاتەكانی ناو ئۆتۆمبێل؟ – ئۆتۆمبێل\nسەرەتاهەواڵكەی ڕادیۆ بوو بە یەكێك لە پێكهاتەكانی ناو ئۆتۆمبێل؟\nكەی ڕادیۆ بوو بە یەكێك لە پێكهاتەكانی ناو ئۆتۆمبێل؟\nلە بەرواری 2019/10/06 لە 11:30 am\nلە سەرەتای دروستكردنی یەكەم ئۆتۆمبێل، تەنها بیركردنەوەكان بە ئاڕاستەی ئەوە بوون ئۆتۆمبێلەكە بڕوات و پێی مرۆڤ لە زەوی ببڕێت، دواتر و بە گەشەسەندنی بواری پیشەسازی زۆر بابەتی ناوازە تێكەڵ بە جیهانی ئۆتۆمبێل بوون یەكێك لەوانە ڕادیۆ بوو.\nبۆ یەكەمجار كۆمپانیای “شیفرۆلێت” دەستپێشخەرییەكی گەورەی ئەنجامدا لە بەرهەمهێنانی ئۆتۆمبێلەكانیدا بە زیاد كردنی ڕادیۆ بۆی كە مێژوی ئەو كارە بۆ 97 ساڵ بەر لە ئێستا دەگەڕێتەوە.\nساڵی 1906 ساڵی سەرهەڵدانی ڕادیۆ بوو لە جیهاندا، زۆر بەخێرایی ئەم داهێنانە جیهانی گرتەوە، كۆمپانیای شیفرۆلێت توانی رادیۆی دەستی بەرهەم بهێنێت و دواتریش بیرۆكەی ئەوەی هەبوو كە ئەم داهێنانە لە ناو ئۆتۆمبێلدا جێگیر بكات.\nساڵی 1922 بیرۆكەكە بوو بە ڕاست و شیفرۆلێت یەكەم ئۆتۆمبێلی خۆی بە بوونی ڕادیۆ تیایدا خستە بەردەست كڕیاران، ئەم كارەی كۆمپانیا ئەمریكاییەكە تا ئێستاش وەك شۆڕشێكی داهێنانكارانە تەماشا دەكرێت.\nئۆتۆمبێلەكان 97 ساڵە سوود لەم داهێنانەی شیفرۆلێت دەبینن و شۆفێران و سەرنشینان لە گەشت و چوونە دەرەوەكانیان كات لەگەڵ مۆزیك و گۆرانی ئێستگەكان بەسەر دەبەن تا دەگەنە شوێنی دیاریكراو.\nتا ئێستا بۆ ساڵی 2019 شیفرۆلێت پڕ فرۆشترینە\nمێرسیدس، لە بەرگێكی نوێدا G- WAGEN بەرهەم دەهێنێتەوە


August | 2015 | Bayad`s Blog\nThe Dilemma of Kurdistan’s Black Gold\nAugust 31, 2015 ·\tby bayadjamalali ·\tin Uncategorized\t· Leave a comment\nBy Dr. Bayad Jamal Ali: As we all know, oil prices have reached a record low, trading below forty dollars per barrel and this situation raises questions about how the oil-dependent economies can cope and what will be these governments’ new fiscal policies. For three decades the Gulf countries, Iran, Saudi Arabia, Iraq and all […]\nKurdistan’s Dutch Disease\nAugust 23, 2015 ·\tby bayadjamalali ·\tin Uncategorized\t· Leave a comment\nBy Dr. Bayad Jamal Ali: The Kurdistan Regional Government (KRG) and most of the society believe that having oil, and its exploration as well as its export, is vital to economic development. There is no doubt that oil-dependent economies highly rely on this idea, because oil represents the source of obtaining revenue, hard currency, and […]\nپه‌تا هۆڵه‌ندییه‌كه‌ی كوردستان\nد.به‌یاد جه‌مال عه‌لی حكومه‌تی هه‌رێمی كوردستان و زۆربه‌ی تاكه‌كانی كۆمه‌ڵگه‌ی كوردی بڕوای وایه كه بونی سامانی سروشتی ڕۆڵیكی كاریگه‌ری هه‌یه بۆ گه‌شه‌سه‌ندنی ئابوری وڵات. گومانی تێدا نییه كه‌به‌شێكی زۆری ئابوری وڵاتان به‌ته‌نها پشتیان به‌ستوه به سه‌رچاوه سروشتیه‌كان بۆ به‌ده‌ستهێنانی داهاتی گشتی و دراوی قورس و باڵانسی بازرگانی. لێره‌دا چه‌ند پرسیارێك دروست ده‌بێت، له‌وانه نه‌وت له‌ئه‌مڕۆدا […]\nله سیئۆله‌وه بۆ سه‌ید صادق\nله زۆربه‌ی وڵاتانی جیهاندا كه باوڕیان به دیموكراسی ڕاسته‌قینه هه‌یه یه‌كه ئیداریه‌كان له ڕێی كه‌سانی شیاو و به ئه‌زمون هه‌ڵده‌بژێردرین بۆ به‌ڕێوه‌بردنی یه‌كه ئیداریه‌كانی كه له پایته‌خت و پارێزگاوه ده‌ستپێده‌كات هه‌تا بچوكترین یه‌كه كه لادێیه، به هه‌ڵبژاردن نه‌ك به ته‌زكیه. بۆ نمونه یه‌كێك له‌و وڵاتانه كۆریای باشوره كه وه‌ك عیراق پێك هاتوه له 18 پارێزگا […]\nد. به‌یاد جه‌مال عه‌لی وه‌ك ده‌بینین له‌ماوه‌ی ده ساڵی رابردودا هه‌رێمی كوردستان له‌ڕووی ئابوورییه‌وه به‌ره‌و پێشچونێكی باشی به‌خۆوه دیوه، به‌ڵام وه‌ك تێبینی ده‌كرێت به‌ره‌وپێشچونی ئه‌م دۆخه به‌شێوه‌یه‌كی پلان بۆ داڕێژراو یاخود سیستماتیك نه‌بوه، به‌ڵكو خاڵی سه‌ره‌كیی ده‌گه‌ڕێته‌وه بۆ ئه‌و بڕه داهاته‌ی كه‌له‌به‌شه بودجه‌ی هه‌رێم له‌لایه‌ن حكومه‌تی ناوه‌نده‌وه دابینكراوه، ئه‌مه‌ش وایكردوه كه‌خه‌رجی كارپیێكردن و وه‌به‌رهێنان زیاتر […]\nKurdistan’s Economy and its Shortfalls\nBy Dr. Bayad Jamal Ali: Improvements have occurred in Kurdistan`s economy in the past decade although ones mostly not planned but rather due to the Kurdistan`s government access to the Iraqi budget that has helped finance the operating and investment costs. Yet, with the first challenge that the region faced, its economy couldn’t stand this […]


21/10/2020 5272 جار خوێندراوه‌ته‌وه\nپرۆژەی ئۆڤاکۆی، ئەو پرۆژەیەی کە تورکیا دەیەوێت لە ڕێگەیەوە بگات بە خەونەکانی میساقی میللی و بەرژەوەندی کورد لە سێ پارچەی کوردستان بخاتە مەرسییەوە، تورکیا لە هەوڵی لێکدابڕانی پارچەکانی کوردستاندایە لە ڕێگەی جێبەجێ کردنی پرۆژەکەوە.\nئەوەی باسدەکرێت رێککەوتنەکەى پارتی دیموکراتی کوردستان و حکومەتی عێراق لە سەر شەنگال، لە ژێرەوە رێککەوتنێکی نوێی لۆزان و میساقی میللیی تورکەکانی پێ نوێکراوەتەوە. پارتی و حکومەتی عێراق لە ژێر چاودێریی نەتەوە یەکگرتووەکاندا لە ٩ی تشرینی یەکەمدا لەسەر شەنگال رێککەوتنێکیان واژۆ کرد، بەڵام دەوترێت تورکیاو ئەمریکا تارمایی پشت ڕێککەوتنەکەن.\nبەپێی زانیارییەکان، تورکیا لە ساڵی ٢٠١٧ەوە کار لەسەر پرۆژەی دەروازەی سنووری ئۆڤاکۆی دەکات، دوای هەندێک ریفۆرم و گۆڕانکاری و بەرفراوانکردنی، ئەو پرۆژەیەی بە فەرمی پێشکەش بە بەرپرسانی ئەمریکا و پارتی کردووە، و سەرەڕای ئەوەی پارتی لەسەرەتادا دژی پرۆژەکە بوە بەڵام ئێستا تورکیا دەیەوێت بە هاوبەشی ئەو پرۆژەکە جێبەجێ بکات.\nتورکیا، پارتی و عێراق بە هەماهەنگیی ئەمریکا لەسەر پرۆژەیەک کار دەکەن و ئەو پرۆژەیەش هەنگاو بە هەنگاو جێبەجێ دەکەن، تورکیا دەیەوێت لەڕێگەی دروستکردنی بەرژەوەندی عیراق و پارتی و ئەمریکاوە پرۆژەکە بکاتە ئەمری واقیع.\nئاژانسی هەواڵی فورات رایگەیاند، گرنگیی "دابینکردنی ئاسایشی سنووری عێراق و سوریا" و "سنووردارکردنی کاریگەریی ئێران لە عێراق و سوریا" و "سەرلەنوێ ئاوەدانکردنەوەى موسڵ و پێشخستنی بازرگانی"، بۆ پرۆژەکە زیادکراوە و بەو شێوەیە هەوڵ دەدەن پشتیوانی ئەمریکا بۆ پرۆژەکەیان بە دەست بهێنن.\nپرۆژەکە لە سێگۆشەى سنووریی رۆژئاوا – باشوور و باکووری کوردستانەوە دەستپێدەکات و تاوەکو بەغدا درێژدەبێتەوە. لە پرۆژەکەدا پلان بۆ رێگای زەمینی و رێگای ئاسن دانراوە، لە شاری شرناخی باکووی کوردستانەوە دەستپێدەکات و بە پارێزگای دهۆکدا تێدەپەڕێت بۆ رۆژئاوای شەنگال و دەگاتە تەلەعەفەر و لەوێیەوە بۆ موسڵ و لەوێشەوە بۆ سامەڕا و بەغدا.\nبەهۆی گۆرانکاریەکانی ئەمساڵی عێراق و هاتنە سەر حوکمی کازمییەوە پرۆژەکە بۆ ماوەیەکی کەم وەستێنراو دوای ئەوە بەهۆی چەند چاوپێکەوتنێکی دبلۆماتی نێوان ئەنقەرەو بەغداو هەولێر و واشنتۆنەوە پرۆژەکە سەرلەنوێ زیندو کرایەوەو دەستکرا بەکارکردن تیایدا.\nهاکان فیدان سەرۆکی دەزگای هەواڵگریی تورکیا لە مانگی حوزەیرانی رابردوودا سەردانی بەغدای کرد، دواتر مستەفا کازمی سەرۆک وەزیرانی عێراق سەردانی واشنتۆنی کرد و مانگی ئەیلول هاتە هەولێر، لەلایەکی تریشەوە نێچیرڤان بارزانی سەرۆکی هەرێم سەردانی ئەنقەرەى کرد و دواتریش جەمیس جێفری نوێنەری تایبەتی ئەمریکا بۆ سوریا سەردانی هەولێر و ئەنقەرەى کرد، دەوترێت پرۆژەکە لەو سەردانانەدا لێکدانەوەى تەواوی بۆ کراوە.\nهاوکات لەگەڵ سەردانەکەی هاکان فیدان بۆ بەغداد، تورکیا هێرشی کردە سەر شەنگال و مەخمور و دواتریش بە ناوی "چنگی پڵنگ" هێرشی کردە سەر حەفتانین، هەر دوای سەردانەکەی نێچیرڤان بارزانیش، پارتی هێزێکی زۆری سەربازیی لەسەر سنوری رۆژئاوای کوردستان جێگیرکرد و خەندەقی لێدا و دەستی بە دروستکردنی بنکەى سەربازی کرد.\nعێراق بە شێوەیەکی ئەرێنی و باش لە پرۆژەکە دەڕوانێت، دەیانەوێت بە بەشداریپێکردنی پارتی نیگەرانییەکانی سەر پرۆژەکە بڕەوێننەوە، بە پێی زانیارییەکان تورکیا بۆ ئەوەى پرۆژەکە جێبەجێ بکات هەندێک بەڵێنی بە هەولیر و بەغدا و واشنتۆن داوە بەڵام دیار نییە بەڵینەکان چین.\nزیادکردنی ئاڵوگۆڕی بازرگانی و دەرفەتی ڕاستەوخۆی بازرگانی لەنێوان تورکیاو عێراقدا لەلایەک و چارسەرکردنی کێشەی ناوچە کێشە لەسەرەکان و پشتیوانی کوردان و عەشرەتە سونەکانی موسڵ بۆ کازمیی لە هەلبژاردنی پێشوەختەدا، وایانکردوە حکومەتەکەی کازمیی بە گەرمی بەپیر پرۆژەکەوە بروات.\nتورکیا بە چەند بیانویەک بڕوای بە ئەمریکا هێناوە ئەگەر پشتیوانی پرۆژەکەش نەکات دژی نەوەستێتەوە و بەڵێنی کەمکردنەوەی کاریگەیی ئێرانی لەسەر عێراق داوەو لەلایەکی تریشەوە قسەی لەسەر پچراندنی هیلالی شیعی کردوە بەهۆی پرۆژەکەوە.\nتورکیا لەو پرۆژەیەدا پلانی دروستکردنی رێگای زەمینی و ئاسنینی داناوە و خواستی ئەوەی هەیە، کە پەیوەندیی نێوان رۆژئاوا و باشووری کوردستان بپچڕێنێت و کۆتایی بە خۆبەڕێوەبەریی ئێزدییەکان لە شەنگال بهێنێت، بەوە خۆی دەگەیەنێتە موسڵ و کەرکوک و لەو رێگەیەوە باکوور و رۆژهەڵاتی سوریا گەمارۆ دەدا و دەوترێت نزیکبونەوەی یادی سەد ساڵەی ڕێککەتننامەی لۆزان خەونی میساقی میللی لای بڕیار بەدەستانی تورکیا زیندو کردۆتەوە.


سێ سه‌ربازی فه‌ڕه‌نسا كوژران\nله‌کاتی ئه‌نجامدانی ئه‌رکه‌کانیان له شاری بنغازی لیبیا، سێ سه‌ربازی فه‌ڕه‌نسی كرانه ئامانجی چه‌ند چه‌كدارێك و کوژران. له به‌یاننامه‌یه‌کدا وه‌زیری به‌رگری فه‌ڕه‌نسا هاوخه‌می خۆی ده‌ربڕی بۆ…\nوتەبێژی وەزارەتی دەرەوەی ئەمریكا: دەستگیركردنی كودەتاچیەكان شەرعین\nوتەبێژی وەزارەتی دەرەوەی ئەمریكا ڕایدەگەیەنێت: توركیا ئەندامی ناتۆیە و دەستگیركردنی تۆمەتباران شەرعین. مارك تۆنەر وتەبێژی وەزارەتی دەرەوەی ئەمریكا لە كۆنگرەیەكی ڕۆژنامەوانیدا ڕایگەیاند: دەست گیركردن و…\nكوده‌تاچیه‌كانی توركیا ئه‌م پیلانه‌یان دانابوو بۆ گه‌لی كورد\nیه‌كێك له ئامانجه‌كانی كوده‌تای سه‌ربازی شه‌وی 15 ته‌مموز-ی توركیا، "رفاندن یان كوشتنی" عه‌بدوڵا ئۆجه‌لان سه‌رۆكی پارتی كرێكارانی كوردستان (pkk)بووه له زیندانی ئیمرالی . سه‌رچاوه‌یه‌كی ئه‌منی…\nدوای كوده‌تاكه، ئه‌مڕۆ یه‌كه‌م دانیشتنی په‌رله‌مانی توركیا به‌ڕێوه ده‌چێت\nوا بڕیاره پاشنیوەڕۆی ئەمڕۆ یەکەم کۆبوونەوەی حکومەت بەسەرپەرشتی سه‌رۆكی كۆماری توركیا بەڕێوەبچێت و چه‌ند بڕیارێكی گرنگیش ده‌ربكات. ره‌جه‌ب ته‌یب ئۆردوغان سه‌رۆكی كۆماری توركیا سه‌ره‌تا له‌گه‌ڵ…\nترەمپ وەك كاندیدی كۆماریەكان دیاری كرا\nدوناڵد ترەمپ بە شێویەكی فەرمی و بە دەنگی یەك هەزار و 237 نوێنەر هەڵبژێردرا بۆ كاندیدی پارتی كۆمارییەكان كە بڕیارە لە تشرینی دووەمی ئەمساڵدا ئەمنجام…\nگولەن داوا لەئەمریكا دەكات رادەستی توركیای نەكاتەوە\nحكومەتی توركیا بەردەوامە لەسەر هەڵمەتی قۆڵبەستكردن و دوورخستنەوەی هەموو ئەو كەسانەی كە پەیوەندیان بە كودەتا شكستخواردووەكەی رۆژی هەینی رابردوو هەبوو.میدیاكانی توركیا بڵاویانكردۆتەوە، حكومەت بڕیاریداوە سەرجەم…\nوێنه‌و چیرۆكی ئه‌و هاوڵاتیه ببینه كه خۆی خسته ژێر ده‌بابه‌یه‌كه‌وه\nله شه‌وی یه‌كه‌می ڕوبه‌ڕووبونه‌وه‌ی گه‌لی توركیا به‌رامبه‌ر به ده‌بابه‌و كوده‌تاچیه‌كان وێنه‌یه‌ك ده‌نگدانه‌وه‌ی زۆری لێكه‌وته‌وه‌و هه‌مو جیهانی به‌خۆیه‌وه سه‌رقاڵ كرد، پاڵه‌وانی وێنه‌كه‌ش ڕاستی و چیرۆكی وێنه‌كه…\nیەڵدرم : توركیا پەنانابە بەر تۆڵە سەندنەوە\nسەرۆك وەزیرانی توركیا ڕایگەیاند، پابەندی یاساكانی ووڵات دەبن لە سزادانی كودەتاچیەكانداو پەنانابەنە بەر تۆڵە سەندنەوە.(بیناڵی یەڵدرم) سەرۆك وەزیرانی توركیا لە كۆنفراسێكی هەواڵیدا ڕایگەیاند، توركیا سەروەری…\nڤیدیۆ... دیمەنە كاریگەرەكان لە كودەتاكەی توركیا\nپەڕەى 720 لەکۆى 774 پەڕەدا


پارتی وەڵامی عەلی باپیر دەداتەوە – Standard Kurd\nپارتی وەڵامی عەلی باپیر دەداتەوە\nلەلایەن ستاندار Posted on نیسان 24, 2019 1025 جار بینراوە 0 سەرنج\nعه‌لی باپیر، ئه‌میری كۆمه‌ڵی ئیسلامیی كوردستان 22ی ئەم مانگە، له‌میانی لێدوانێکدا له‌باره‌ی به‌شداریی كۆمه‌ڵ له كابینه‌ی نۆی حكومه‌تی هه‌رێمی کوردستان رایگه‌یاند، “كابینه‌ی نوێ به شایسته‌ی ئه‌وه نازانم كۆمه‌ڵ تێیدا به‌شداربێت و خێری تێدا نەماوە”.\nلەوەڵامی ئەو لێدوانانەدا فازڵ میرانی، سکرتێری مەکتەبی سیاسی پارتی رایگەیاند، “ئەوە بۆچوونی ئەوە و هەر کەس ئازادە چی دەڵێت”.\nبڵاوکراوەی پێشووپرۆژەی تورکیا بۆ دابرینی عەفرین و کۆنترۆڵکردنی زیاتری ئاشکرادەبێت\nبڵاوکراوەی نوێترسەرۆكی ئەنجوومەنی پارێزگای هەولێر:نرخی بەنزین بۆ 450 دینار دادەبەزێـت لە هەولێر


4 | oktober | 2012 | Pukdk یه‌کێتیی نیشتمانیی کوردستان\nDagsarkiv: 4. oktober 2012\nده‌وڵه‌تی قانون: تاڵه‌بانی زۆر گرێی ئاڵۆزی كرده‌وه‌و ئێمه‌ش پابه‌ند ده‌بین به رێكه‌وتننامه‌كه‌ی هه‌ولێر\nPUKONLINE:گه‌ڕانه‌وه‌ی سه‌رۆك تاڵه‌بانی گرێ ئاڵۆزه‌كان ده‌كاته‌وه‌و به وته‌ی ئه‌ندامێكی ئیئتیلافی ده‌وڵه‌تی قانون، تاڵه‌بانی لایه‌نه ناكۆكه‌كانی له یه‌ك نزیككردووه‌ته‌وه، ته‌ئكیدیشیكرده‌وه، ئیئتیلافه‌كه‌یان ئاماده‌یه پابه‌ندبێت به رێكه‌وتننامه‌كه‌ی هه‌ولێر‌و بڕیاره‌كانی هه‌ردوو كۆبوونه‌وه‌ی هه‌ولێر (دوو) و نه‌جه‌ف، جێبه‌جێ بكات، به‌مه‌رجێك چوارچێوه‌یه‌كی ده‌ستوورییان هه‌بێت. Læs resten →\nرزگار عه‌لی له‌گه‌ڵ كریستۆفه‌ر تۆپێل و د.په‌ری قه‌ره‌داغی كۆده‌بێته‌وه\npukmedia.:نیوه‌رۆی ئه‌مڕۆ 4-10 رزگار عه‌لی ئه‌ندامی مه‌كته‌بی سیاسی و لێپرسراوی مه‌كته‌بی په‌یوه‌ندییه گشتیه‌كانی ی.ن.ك به‌ئاماده‌بوونی ئه‌مین بابه‌شێخ نوێنه‌ری یه‌كێتی له‌ئه‌ڵمانیا له‌باره‌گای مه‌كته‌بی سیاسی له‌هه‌ولێر پێشوازی له كریستۆفه‌ر توپێل په‌رله‌مانتارو وه‌زیری پێشو له‌حكومه‌تی ئه‌ڵمانیا كرد.\nله دیدارێكدا هه‌ردوولا به‌بایه‌خه‌وه تیكشیان خسته‌سه‌ر په‌یوه‌ندیه‌كانیان له‌سه‌رجه‌م لایه‌نه‌كانه‌وه Læs resten →\nخوێندن به زمانی كوردی له توركیا ده‌ستپێده‌كات\npukmedia:ارێزگای دیاربه‌كر (ئامه‌د) وانه‌ی زمانی كوردی له قۆناغه‌كانی ناوه‌ندی و دواناوه‌ندی ده‌خوێندرێت و بۆساڵی 2012 – 2013 نزیكه‌ی چوار هه‌زار خوێندكار خواستی خۆیان بۆ خوێندنی ئه‌و وانه‌یه ده‌ربڕیوه.\nمسته‌فا تۆبراگ پارێزگاری دیاربه‌كر رایگه‌یاند: Læs resten →


هەموو کاتێک پشتیوانی ناڕەزایەتییە جەماوەرییەكان بووین\nوتووێژێك لەگەڵ هاوڕێ ڕفێق حسێن‌پەناهی، ئەندامی كۆمیتەی ناوەندیی كۆمەڵە سەبارەت بە ناڕەزایەتییەكانی ئەم دواییانەی كوردستانی ڕۆژهەڵات\nسازدانی: سۆران ئازەربار\nپرسیار: سەرەتای پرسیارەكانم بەوە دەست پێ دەكەم، لە ڕۆژانی ڕابردوودا خەڵكی شارەكانی بانە و سنە لە ناڕەزایەتی بە كوشتنی كۆڵبەران هاتنە سەر شەقام و دەنگی ناڕەزایەتی خۆیان بەرز كردەوە، چۆن بوو ئەم ڕووداوە ڕوویدا؟\nوڵام: هەر وەكوو ئاگادارن ڕۆژی 13ی مانگی خەرمانان 2 كۆڵبەری خەڵكی ناوچەی بانە لە كاتی پەڕینەوە لە سنوور كەوتنە بەر دەستڕێژی هێزە نیزامییەكانی كۆماری ئیسلامی و بە داخەوە هەر دووكیان گیانیان بەختكرد ، ئەم ڕووداوە ناڕەزایەتێكی بەرینی خەڵكی ناوچەكەی لێ كەوتەوە و خەڵكی شاری بانە و دەورووبەری بە مەبەستی ناڕەزایەتی دەربڕین بە كۆمەڵ لە بەر درگای فەرمانداریی ئەو شارەدا كۆبوونەوە و داوایان لە بەرپرسانی شاری بانە و دەسەڵاتدارانی كۆماری ئیسلامی كرد كە بكوژەكان ڕادەستی دادگا بكرێن و لە هەمانكاتیشدا فەرمان بە هێزە نیزامییەكان بكرێ كە دەست لە تەقە كردن دژ بە كۆڵبەران هەڵبگرن، بەڵام بەداخەوە فەرمانداری شاری بانە هیچ وڵامێكی بە خەڵك نەدایەوە و شوێنی كارەكەی بە جێ هێشت، هەر بۆیە لە سەر داوای چالاكانی مەدەنیی شاری بانە و بانگەوازی كۆمەڵێك چالاكوانی سیاسی كوردستانی رۆژهەڵات، خەڵكی شاری بانە و دەرووبەری ڕۆژی دواتر مانگرتنێگی گشتیان بە داخستنی دوكان و بازاڕەكان بەڕێوە برد و حەشیمەتێكی زۆر لە خەڵكی بانە و ناوچەكە بە ڕێپێوانێكی هێمنانە بۆ گەیاندنی دەنگی ناڕەزایەتی خۆیان بەرەو بینای فەرمانداریی ئەو شارە بەڕێكەوتن؛ رژیم هێزێكی یەكجار زۆری دژە شۆڕشی هێنابووە ناو شار و شاری تەواو میلیتاریزە كردبۆوە سەرئەنجام توندوتیژی لە نێوان خەڵك و هێزە نیزامیەكاندا هاتە ئاراوە، هێزەكانی رژیم تەقەیان لە خەڵكی ناڕازی كرد و خەڵكێكی زۆریان بریندار و دەستگیر كرد و سەرەنجام بڵاوەیان بە ناڕازییان كرد، بەڵام خەڵكی بانە 3 رۆژ دواتریش هەر بەردەوام بوون لە مانگرتنەكەیان و دوكان و بازاڕەكانیان داخست .\nپرسیار: بە لەبەرچاوگرتنی ئەوەی كە شارە سنووریەكان زیاتر لەگەڵ دەرد و ئازارەكانی كۆڵبەران ئاشنان بەڵام هاوكات لە گەڵ شاری بانە خەڵكی شاری سنەش هاتنە سەرشەقام بۆ پشتیوانی لە خەڵكی شاری بانە دژ بە كوشتنی كۆڵبەران، ئایا تەنیا هۆكاری سەرەكیی هاتنەسەر شەقامی خەڵكی شاری سنە كوشتنی كۆڵبەرانی سەر سنوور بوو یا ئەمە بیانوویەك بوو بۆ ئەوەی خەڵك دەنگی ناڕەزایەتی خۆیان دژ بە دەسەڵاتدارانی كۆماری ئیسلامی بەرزكەنەوە؟\nوڵام: پاش ناڕەزایەتیی بەرینی خەڵكی شاری بانە كە لە سەر بانگەوازی چالاكانی مەدەنی ئەو شارەوە ڕێكخرابوو، ڕۆژی دواتر لە سەر بانگەوازی ( بازاڕییانی شاری سنە) خەڵكی شاری سنە هاتنە سەر شەقامەكان و دەنگی خویان خستە پاڵ دەنگی ناڕازییانی شاری بانە. ئەم ناڕەزایەتییانە لە كوردستان بە نیسبەت كوشتنی كۆڵبەران هەڵدەگەڕێتەوە بۆ ئەوەی ساڵەهایە لە شارە سنوورییەكان ئێمە ڕۆژانە شاهیدی كوشتنی كۆڵبەرانێكین كە لە نەبوونی كار و بە هۆی هەژارییەوە ڕوو لە كۆڵبەری دەكەن و بە داخەوە هەر لەماوەی ساڵانی ڕرابردوودا سەدان كۆڵبەر كەوتوونەتە بەر دەستڕێژی هێزە نیزامیەكان و كوژراون، كەیسی كۆڵبەران و ناڕەزایەتی دەربڕین بەرامبەر بە كوشتنی كۆڵبەران بووە بە كەیسێكی جیهانی و هەموو ڕێكخراوە مافی مرۆڤی و ناوەندە جۆراوجۆرە جیهانییەكان ساڵانە دژ كردەوە نیشان دەدەن، چالاكانی سیاسی و مەدەنی و مافی مرۆڤی هەوڵی زۆریان داوە دەنگی كۆڵبەران بە گوێی كۆمەڵگای نێونەتەوەیی بگەیەنن بەڵام ئەوەی كە لەم ڕووداوەدا خەڵكی شاری بانە و دواتر شاری سنە نیشانیاندا، دەرخەری ئەم ڕاستیەیە كە گرفتی كۆمەڵایەتی و نەبوونی كار و هەڵسووكەوتی هێزە نیزامییەكان بە نیسبەت كۆڵبەران و خەڵكی كوردستان لەلایەك و لەلایكی دیكەوە كۆمەڵگای كوردستانی ڕۆژهەڵات خۆی بە هاودەرد دەزانێ لەگەڵ بنەماڵەی ئەو مرۆڤانەی كە ڕۆژانە لە سنوورەكان دەكوژرێن؛ ئەوە نیشان دەدات كە كۆمەڵگای كوردستان بێ تەفاوەت نابێ لە بەرامبەر هەر زوڵم و زۆرێك لە هەر شوێنێكی كوردستاندا بكرێ، نیشانەی هاوچارەنووسییە كە هەر تاكێكی كۆمەڵگای كوردستان لە ژێر ناوی كورد بوون ڕۆژانە دەكەوێتە بەر دەستڕێژی هێزەكانی كۆماری ئیسلامی هەر بۆیە خەڵكی شاری سنە و شارەكانی دیكەش بە شێوەگەلی جۆراوجۆر ناڕەزایەتیان دەربڕی و پشتیوانیان لە خەڵكی شاری بانە كرد. خۆی ئەم ناڕەزایەتیانەی خەڵكی كوردستان بە نیسبەت ئەم كێشانەوە بە تایبەتی كێشەی كۆڵبەران، بە دڵنیایەوە كاریگەریی دەبێ لەسەر هەڵسووكەوتی هێزەكانی كۆماری ئیسلامی. ئەگەرچی ئەو كێشانە بە بوونی نیزامێكی دیكتاتۆری وەكوو كۆماری ئیسلامی كە هەموو دەرفەتەكانی بۆ دروست كردنی ژێرخانێكی ئابووری لە كوردستان لە بار بردووە ئەم كێشەیە چارەسەر نابێ ، بەڵام بێگومان دەسەڵات ئەم ڕاستیەی بۆ دەركەوت كە چیتر خەڵكی كوردستان بێ تەفاوەت نابێ بە نیسبەت ئەو كێشانەوە .\nپرسیار: كاریگەرییەكانی لە سەر بزوتنەوەی كوردی رۆژهەڵات چی بوو؟\nوڵام: لە ساڵانی ڕابردوودا جۆڵانەوەگەلێك لە كوردستانی ڕۆژهەڵاتدا بوونی هەبووە كە لە هەموو دەرفەتێك كەڵكی وەرگرتووە كە خۆی نیشان بدات و هەر ماوە جارێك وەك بوركانێك لە دڵی كۆمەڵگادا بە بیانووگەلێكی جیاواز و بە شكڵی جۆراوجۆر خۆی نیشان داوە، بەڵام كەم جار بووە بە مەبەستێكی تایبەت و بۆ یەك ئامانج سەرتاسەریی بووبێتەوە و بەو شێوازە بەرینە خۆی پیشان بدات، ئەوەی لە چەند ڕۆژی ڕابردوودا ئێمە لە كوردستانی ڕۆژهەڵاتدا شاهیدی بووین هەستانەوەی خەڵكە، خاڵێكی وەرچەرخانە لە مێژووی گشتگیر بوونی خەباتە. كۆمەڵانی خەڵكی كوردستان بە دەست نەهامەتی و هەژاری و بێكاری و دەیان دەردی كۆمەڵایەتی و لە سەرەوەی هەموویانەوە بە دەست دەسەڵاتێكی هار و دیكتاتورەوە دەناڵێنی بۆیە ئەو وەرچەرخانە لەوەدایە كە ئەمجارە خەبات تەنیا تاك رەهەندی نییە، تەنیا لە سەر شانی شاخ نییە، بەڵكوو كۆمەڵگا بۆ دەرباز بوون لەم باروودۆخە خەریكە وەجووڵە دەكەوێت و چیتر خەڵك بێ تەفاوت نییە لە بەرامبەر ژێردەستەیی و ئەو هەموو بەڵایەی كە ڕۆژانە بە سەریدا دەبارێ. هەر بۆیە گرفتی كۆڵبەران گرفتی هەموو تاكێكی كوردە، كوژرانی كچێك لە مەهاباد (مەبەست كوژرانی فەریناز خوسرەوانی، خەڵكی شاری مهابادە) هەموو خەڵكی كوردستان داخدار دەكات، بێحورمەتی بە ژنانی مەریوان بە بێ حورمەتی بە هەموو تاكێكی كورد دەزانن، خەڵكی كوردستان خۆی بە خاوەنی رۆڵە ئیعدامكراوەكانی دەزانێت، ژینگەی كوردستان دەپارێزن، شەقام و كۆڵانی كوردستان پاك و خاوێن ڕادەگرن، دەیان كەمپی تەركی مادەی هوشبەر درووست دەكەن، هەوڵ دەدەن میهرەبانی پەرە پێ بدەن، لە نەورۆزەكاندا پارێزگاری لە ماف و كولتوور و زبان و جێژن و شادییەكانیان دەكەن و كەرنەڤاڵی ناڕەزایەتی بەرێوە دەبەن، دەیان كەمپەینی جۆراوجۆر لەوانە سێشەممە بێ ماشینەكانی بۆ پارێزگاری لە ژینگە و كەمپەینی داكۆكی لە مافی زیندانیانی سیاسی و مەدنی و دەیان كار و چالاكی لەوانە كۆڕە شیعر و كۆڕی فەرهەنگی و ئەدەبی درووست دەكەن. كۆی ئەم جۆڵانەوانە زیندوو بوونی خەبات لە كوردستانی رۆژهەڵات پیشان دەدات بۆیە لێرەدایە ئەوەی لە ڕۆژانی رابردوودا بینرا ئەو بلۆغە فكرییەیە كە ساڵانێكە هەموو هێزە سیاسییەكان لەلایەك و هەموو ئەو بزووتنەوە چكۆلانە بە تاقەت و بە حەوسەلەوە خشت لەسەر خشت دایاننا تا بگات بەوەی كە خزمەت بەو ئامانجە گەورە كە خەباتە بۆ گەیشتن بە ئازادی و گەیشتن بە مافی نەتەوەی كوردە، لە كوردستانی رۆژهەڵات بكات.\nپرسیار: لە دوو هەفتەی ڕابردوودا دوو جوڵانەوەی گەورە سەرجەم شارەكانی كوردستانی گرتەوە، یەكیان لە ناڕەزایەتی بە كوشتنی كۆڵبەران و ئەویتریش پشتیوانی لە ڕێفراندۆمی كوردستانی باشوور، لە ڕوانگەی ئێوەوە تایبەتمەندییە هاوبەشەكانی ئەم دوو جوڵانەوە جەماوەریەی كوردستان چین؟\nوڵام: ئەوەی لەم ڕۆژانەی ڕابردوودا لە كوردستانی ڕۆژهەڵات بۆ پشتیوانی لە پڕۆسەی گشتپرسی و سەربەخۆیی كوردستانی باشوور خەڵك هاتنە سەر شەقامەكان و بە جل و بەرگی كوردی و بە گوڵی سوور و ئاڵای كوردستان و بە دروشمی بژی كۆمەڵە و بژی ڕێبەرانی شەهید، ئەوە دەرئەنجامی ماندوو بوونی ساڵانێك كار و چالاكی هەمە لایەنەی كۆمەڵانی خەڵكی كوردستانە، بۆیە لێرەدا دەمەوێت ئاماژە بەوە بدەم كە جۆڵانەوەی كوردستانی ڕۆژهەڵات قوناغێكی تازەی دەستپێكردووە، شەقامی كردووەتە سەنگەری دەربڕینی خواستەكانی، خاڵێكی گرنگیش ئەوەیە یەكگرتوویی و یەكڕەنگی و یەكڕیزییە كە لەم خوپیشاندانانەدا زۆر بەر چاو بوو، كەوابوو جێی خۆیەتی لەوە بەولاوە هەموو هێزەكانی ڕۆژهەڵات بە تەعامولێكی درووستەوە ڕێبەرایەتی ئەم جۆڵانەوانە بكەن و بە باشترین شێوە گوتاری هەر دوو خەباتی سیاسی و مەدەنی یەك ئاراستە بكەن.\nپرسیار: ئێوە وەك كۆمیتەی زاگرۆسی كۆمەڵەی شۆڕشگێڕ چ دەورێكتان هەبوو لە دوایین ڕووداوەكانی شارەكانی كوردستانی ڕۆژهەڵات؟\nوڵام: ئێمە وەكوو كۆمەڵەی شۆڕشگێڕی زەحمەتكێشانی كوردستانی ئێران، مێژوویەكی پرشنگدارمان هەیە لە پەیوەند لەگەڵ ئەم بزووتنەوانەدا، لە بەر ئەوەی حیزبی ئێمە خۆی هەڵقوڵاویی بزووتنەوە جەماوەری و كۆمەڵایەتیەكانە، كۆمەڵە رێبەری موقاومەتی مەدەنی بووە لە كوردستاندا. سەرەتای دەستپێكی شەڕ لە كوردستان بە دوای شۆڕشی گەلانی ئێراندا دەیان حەرەكەتی مەدەنی بە فەرمانی كۆمەڵە ئەنجام دراوە كە لە مێژوودا تومار كراوە لەوانە كۆچی مێژوویی شاری مەریوان و شارەكانی دیكەی كوردستان بۆ پشتیوانی لە خەڵكی مەریوان. كۆمەڵە ئەزموونی درووست كردنی جەمعیەتەكانی بووە لە كوردستاندا، یەكێتی جوتیاران و ئەنجوومەنی دیفاع لە مامۆستایان و ئەنجوومەنی دیفاع لە ئازادی و دەیان شكڵ و شێوازی دیكە كە هەر هەمووی كۆمەڵە ڕێبەریی دەكرد. ئێستاش و لەم سەردەمەدا ئێمە وەكوو كۆمەڵە هەموو هەوڵمان ئەوە بووە كە ئەو جۆڵانەوانە خۆی كاری خۆی بكات، هەموو هەوڵی ئێمە ئەوە بووە و دەبێت لە داهاتووشدا كە ئەنجامی ئەو كارە وردانە و مەدەنییانە بخرێتەوە سەر یەك و ئاراستەی درووست بە خۆیەوە بگرێ، لەم ساڵانەی دواییدا زۆرمان هەوڵ داوە كە پێش بە دەستێوەردانی حیزبی بگرین و ئێمە یارمەتیدەریان بین، پێشیان پێ نەگرین و هانیان بدەین مەدەنییانە خەباتی خویان بەڕێوە بەرن. بەڵام لە كەس شاراوە نییە كۆمەڵە خاوەنی ڕێكخستنێكی بەهێزی جەماوەرییە لە كوردستانی ڕۆژهەڵاتدا، ڕێكخستنەكانی كۆمەڵەش بەشێكی گەورە بوون لە بەرین كردنەوەی ئەو جۆڵانەوانە، چالاكان و هەڵسووڕاوانی ئێمە یەك جاریش بێ تەفاوەت نەبوون بە نیسبەت ئەو ڕووداوانەی كە لە كوردستان ڕوودەدەن، بەڵكوو پیشڕەوی هەموو چالاكییەكان بوون. سەبارەت بەم دوو ڕووداوەی كوشتنی كۆڵبەران و پشتیوانی لە پرۆسەی گشتپرسی و سەربەخۆیی كوردستانی باشووریش لە هەر دوو ڕووداوەكەدا دەوری گەورە و دیارمان هەبووە، پشتیوانی خۆمان هەر زوو دەربڕی لەو ناڕەزایەتییانەی كە بەرامبەر بە كوشتنی كۆڵبەران كرا، بۆ پشتیوانی لە پڕۆسەی گشتپرسی و سەربەخۆیی كوردستانی باشووریش ئێمە دەوری سەرەكیمان هەبوو لە هاندانی خەڵك بۆ سەر شەقامەكان.\nئه‌م بابه‌ته 4011 جار خوێنراوه‌ته‌وه


کوردیپێدیا - جەستەی ژن شەرەفی پیاو نییە\n👩 جەستەی ژن شەرەفی پیاو نییە | 🏷 پۆل: دۆزی ژن | زمانی بابەت: 🏳 کوردیی ناوەڕاست | 👁🗨\nئەو شتانەی کە بوونەتە هۆکاری خۆکوشتن و ژن کوشتن، بڤەکانن و ناوبردنی، هەم لە لایەن یاسا، هەم کۆمەڵگا و هەم بنەماڵەوە قبووڵ کراوە و بەڵام من ناچارم وەک ژنێک کە غەدرەکان و نابەرابەرییەکانی تا سەر ئێسقانەکانی کێشاوە و بەردەوام وەک لە بەرەی شەڕدا بێت لە شەڕدایە بۆ سەرەتاییترین مافە ڕەوا ئینسانییەکانی و وەک کەسێک کە لێوانلێوم لە زامی سوونەتەکان ودابونەریت و پیاوسالاری و هەڵاواردن، بە ئەرکی سەرشانی خۆم دەزانم کەمێک لەو ئازارانە باس بکەم کە خۆی بوونی منی ژێر پێ ناوە و من کاتێک جێگای ڕێزم کە ئەوان بم.\nبە قەوڵی (نینا بیۆرک): (ژنێتی وشەیەکی بە بەرگپۆشراوە، لە جەستەی ژنێکی ڕووتەوە دەست پێدەکات و لە هەرێمێکی تەواو جیاوازدا کۆتایی دێت. لە ڕێگەی ژنێکی ڕووتەوە بەرەو ژنێکی ژن شتێک ڕووی داوە، سەرگوزەشتەیەک لە بارەی ژنێتییەوە داهێنراوە، سەرگوزەشتەی بوونەوەرێک کە مەمک و منداڵدانی هەیە و پێویستە لەسەری کە بە ئەوانەوە هەڵوێست بنووێنێت)\nزلهێزیی پیاو و کەمهێزیی ژن لە هەموو ڕووداوەکانی ژیاندا، لە هەموو بوارەکاندا، لە هەموو کات و ساتێکدا وێنەی کێشەیەکی گەورەمان پیشان دەدەن، ئەوەیە کە ناومان ناوە کێشەی ژن. هەوڵی بەردەوام و سیستماتیکی ڕێژیمە جیاجیاکانی کۆمەڵگە، ئابووری، سیاسی، کۆمەڵایەتی و ئایینی بۆ شاڕژکردنەوەی پیاو بە (هێز)و بەتاڵ کردنەوەی ژن لە (هێز)، لاسەنگێکی ترسناکی درووست کردووە. بۆ بەتاڵ کردنەوەی ئەم لاسەنگییە پێویست ناکات پیاو لە هێز خاڵی بکرێتەوە، بەڵام پێویستە ژن شاڕژ بکرێتەوە بە هێز.\nنووسینی شلێر ڕەشیدی\n 📡 ماڵپەڕ | 🏳 کوردیی ناوەڕاست | ماڵپەری کوردپا - 16-09-2019\n➕ ئەم بابەتە لەلایەن: (جوان عومەر ئەحمەد)ەوە لە: Sep 16 2019 11:23PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Sep 17 2019 8:15AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Sep 17 2019 8:15AM باشترکراوە\n1. 👁 شلێر ڕەشیدی


پیشاندانی وێبگه‌ڕو ویندۆوزی به‌کار هاتوی ئه‌ندام له‌بابه‌ته‌کانیدا (په‌ڕه 1) - PunBB ١،٢ - مەکۆکانی وێبچن\nپیشاندانی وێبگه‌ڕو ویندۆوزی به‌کار هاتوی ئه‌ندام له‌بابه‌ته‌کانیدا (په‌ڕه‌ی 1 له 3)\nمەکۆکانی وێبچن » PunBB ١،٢ » پیشاندانی وێبگه‌ڕو ویندۆوزی به‌کار هاتوی ئه‌ندام له‌بابه‌ته‌کانیدا\nبابه‌ت: پیشاندانی وێبگه‌ڕو ویندۆوزی به‌کار هاتوی ئه‌ندام له‌بابه‌ته‌کانیدا\nله‌م ماوه‌یه‌ی ڕابردوودا زۆرێک له ئه‌ندامان پرسیار و داواکارین ئه‌کرد له‌سه‌ر چۆنیه‌تی دانانئ براوسه‌ر (وێبگه‌ڕی ئه‌ندام) و سیسته‌می به‌کارهێنه‌ری کۆمپیوته‌ر وه‌ک ویندۆوس و لیونکس و ڤیستا و ... و نیشان دانایی له کاتی ناردنی په‌یام و بابه‌تی ئه‌ندام له به‌شه‌کانی ئه‌ندامدا\nبه‌پشتیوانی خوای گه‌وره چۆنیه‌تی دانانی ئه‌و مۆده ڕوون ده‌که‌ینه‌وه\nسه‌ره‌تا ئه‌م فایله دابگره له ناو زیپدایه ، له زیپیش ده‌ری بێنه\nپاشان ئه‌م فایلانه بار بکه سه‌ر ڕاژه‌که‌ت به‌هۆی به‌کارهێنانی پرۆگرامی ftp به‌م شێوه‌یه\nئێستا پێویسته ده‌سستکاری له‌هه‌ندێ فایلدا بکه‌ین\nبگه‌ڕێ به‌دوای ئه‌م کۆده‌دا\n$db->query('INSERT INTO '.$db->prefix.'posts (poster, poster_id, poster_ip, message, hide_smilies, posted, topic_id) VALUES(\_''.$db->escape($username).'\_', '.$pun_user['id'].', \_''.get_remote_address().'\_', \_''.$db->escape($message).'\_', \_''.$hide_smilies.'\_', '.$now.', '.$tid.')') or error('Unable to create post', __FILE__, __LINE__, $db->error());\nبیگۆڕه بۆ ئه‌م کۆده‌ی خواره‌وه\n$db->query('INSERT INTO '.$db->prefix.'posts (poster, poster_id, poster_ip, message, hide_smilies, posted, topic_id, user_agent) VALUES(\_''.$db->escape($username).'\_', '.$pun_user['id'].', \_''.get_remote_address().'\_', \_''.$db->escape($message).'\_', \_''.$hide_smilies.'\_', '.$now.', '.$tid.', \_''.$db->escape($_SERVER['HTTP_USER_AGENT']).'\_')') or error('Unable to create post', __FILE__, __LINE__, $db->error());\nبه دوایی ئه‌م کۆده‌دا بگه‌ڕێ\n$db->query('INSERT INTO '.$db->prefix.'posts (poster, poster_ip, poster_email, message, hide_smilies, posted, topic_id) VALUES(\_''.$db->escape($username).'\_', \_''.get_remote_address().'\_', '.$email_sql.', \_''.$db->escape($message).'\_', \_''.$hide_smilies.'\_', '.$now.', '.$tid.')') or error('Unable to create post', __FILE__, __LINE__, $db->error());\n$db->query('INSERT INTO '.$db->prefix.'posts (poster, poster_ip, poster_email, message, hide_smilies, posted, topic_id, user_agent) VALUES(\_''.$db->escape($username).'\_', \_''.get_remote_address().'\_', '.$email_sql.', \_''.$db->escape($message).'\_', \_''.$hide_smilies.'\_', '.$now.', '.$tid.', \_''.$db->escape($_SERVER['HTTP_USER_AGENT']).'\_')') or error('Unable to create post', __FILE__, __LINE__, $db->error());\nبیگۆڕه بۆ ئه‌و کۆده‌ی خواره‌وه\n$db->query('INSERT INTO '.$db->prefix.'posts (poster, poster_id, poster_ip, message, hide_smilies, posted, topic_id, user_agent) VALUES(\_''.$db->escape($username).'\_', '.$pun_user['id'].', \_''.get_remote_address().'\_', \_''.$db->escape($message).'\_', \_''.$hide_smilies.'\_', '.$now.', '.$new_tid.', \_''.$db->escape($_SERVER['HTTP_USER_AGENT']).'\_')') or error('Unable to create post', __FILE__, __LINE__, $db->error());\n$db->query('INSERT INTO '.$db->prefix.'posts (poster, poster_ip, poster_email, message, hide_smilies, posted, topic_id, user_agent) VALUES(\_''.$db->escape($username).'\_', \_''.get_remote_address().'\_', '.$email_sql.', \_''.$db->escape($message).'\_', \_''.$hide_smilies.'\_', '.$now.', '.$new_tid.', \_''.$db->escape($_SERVER['HTTP_USER_AGENT']).'\_')') or error('Unable to create post', __FILE__, __LINE__, $db->error());\nئه‌و فایله سه‌یڤ بکه‌و بیخه ناو ڕاژه‌که‌ته‌وه.\nئه‌م فایله بکه‌ره‌وه viewtopic.php\nله دوایه‌وه ئه‌م کۆده‌ی خواره‌وه زیاد بکه\n$result = $db->query('SELECT u.email, u.title, u.url, u.location, u.use_avatar, u.signature, u.email_setting, u.num_posts, u.registered, u.admin_note, p.id, p.poster AS username, p.poster_id, p.poster_ip, p.poster_email, p.message, p.hide_smilies, p.posted, p.edited, p.edited_by, p.user_agent, g.g_id, g.g_user_title, o.user_id AS is_online FROM '.$db->prefix.'posts AS p INNER JOIN '.$db->prefix.'users AS u ON u.id=p.poster_id INNER JOIN '.$db->prefix.'groups AS g ON g.g_id=u.group_id LEFT JOIN '.$db->prefix.'online AS o ON (o.user_id=u.id AND o.user_id!=1 AND o.idle=0) WHERE p.topic_id='.$id.' ORDER BY p.id LIMIT '.$start_from.','.$pun_user['disp_posts'], true) or error('Unable to fetch post info', __FILE__, __LINE__, $db->error());\nئه‌م کۆده‌ی خواره‌وه بدۆزه‌ره‌وه\n<?php if (count($user_contacts)) echo "\_t\_t\_t\_t\_t".'
'.implode('  ', $user_contacts).'
'."\_n"; ?>\nله‌دوایه‌وه ئه‌م کۆده‌ی خواره‌وه زیاد بکه\n<?php if ($cur_post['user_agent']) echo '
' . UserAgentIcons($cur_post['user_agent']) . '
';?>\nسه‌یڤی که‌و بیخه‌ره ناو ڕژه‌که‌ت\nوه‌ڵام: پیشاندانی وێبگه‌ڕو ویندۆوزی به‌کار هاتوی ئه‌ندام له‌بابه‌ته‌کانیدا\nده‌ستت خۆشبێت ڕونکردنه‌وه‌یه‌کی جوانه........سه‌رکه‌وتووبیت.\nئه‌م ماوه‌يه وانه‌ی جوان بڵاو ئه‌كه‌يته‌وه ، به‌رده‌وام به\nده‌ست خۆش كاك كاردۆ زۆر جوانه هیوادارین بابه‌تی جوانتریشتان هه‌بێت\nده‌ستت خۆش کاکه کاردۆ هه‌ربژیت هیوادارم به‌رده‌وام بیت له وانه به‌سووده‌کانت.\nکاکه کاردۆ من کاره‌کانم کرد به ته‌واوی به‌ڵام کاتێک ده‌مه‌وێ بچمه بابه‌تێکه‌وه ئه نیشان ده‌دات\nکاکه خه‌ڵات ،زۆرێک له یانه‌کان ئه‌و کیشه‌یه‌یان لێبه‌سه‌ر دێت، ئه‌وانه‌ی که freeــن .\nباشه سوپاس ئایا چاره‌ی هه‌یه؟\nتا ئێستا کێشه‌ی وام تووش نه‌بوه ،گه‌ر توشمان بوو چاره‌یه‌ک ئه‌دۆزرێـــته‌وه\nکاک کاردۆ من په‌ره‌یه‌کی پۆست ی خاوێنم به‌رز کرده‌وه به‌ڵام هه‌ر وه‌ک خۆی وایه ئایا کێشه‌که. له‌کام په‌رگه‌دایه؟\nviewtopic.php خاوێن بار بکه کاک خه‌ڵات\nزۆر جوانه بابه‌تێکی ده‌ست خۆش بێت کاك کاردۆی به‌رێز\nماوه يه کى زور له م موده ده گه رێم\nدواى تاقى ده که مه وه\nده ست خوش کاک کاردؤ\nکاک سه‌فین ئه‌وه دۆزیته‌وه ،به‌خۆشی بێت\nکاک کاردۆ ئه‌گه‌ر لینکی ڕاسته‌و خۆی داگرتن بۆ دابنێی مه‌منون ئه‌بم\nhttp://dl1.s24.ifile.it/z921kl7e/browse … _icons.zip\nکاک کاردو تکايه فايله کان مان بوو دابنئ\nچونکه ئه و لينکه ى توو دات نايه ده که مه وه هيج فايلێکى تيانيه براکه م ؟\nبه‌سته‌ری کاک کاردۆش کاری ده‌کرد به‌س خۆت نه‌تدۆزیوه‌ته‌وه;)\nفه‌روو http://www.kurdup.com/download.php?file … 77b653.zip\nده ست خوش cold fire:)


بە ئامادەبوونی زیاتر لە ١٢٠٠ کەس شانۆگەری هاملێت لە هۆڵی سەعد عەبدوڵا لە هەولێر نمایشکرا.\nلە میانەی یادکردنەوەی ٤٠٠ساڵیادی مردنی شکسپیر چەندین چالاکی و بۆنە لە ژێر ناوی شکسپیرزیندووە کە تایبەتن بە کار و ژیانی شکسپیر لەلایەن ئەنجومەنی رۆشنبیری بەڕیتانییەوە لە زۆربەی ووڵاتانی جیهان ئەنجام دەدرێت.عێراقیش یەکێکە لەو ووڵاتانە و بەتایبەتی لە هەرێمی کوردستان.\nیەکەم چالاکیش بریتی بوو لە نمایش کردنی شانۆی هاملێت لەلایەن شانۆی جیهانی The Globe Theatre. ئەم گروپە کە پێک هاتوون لە ١٨ کەس بۆماوەی دوو ساڵە بۆ زیاتر لە ١٨٧ ووڵات گەشتیان کردووە بۆ نمایش کردنی کارە مەزنەکانی شکسپیر.\nلە رۆژی ٣/٤/٢٠١٦ ئەم تیمە گەیشتە پایتەختی هەرێمی کوردستان و لە ئوتێل ڕۆتانا پیشوازیان لێکرا لە لایەن چەندین هونەرمەند و سیاسەتمەدارو دیبلۆمات و نوێنەرانی ووڵاتان لە عێراق و هەرێم.\nلە رۆژی دواتردا هەمان تیم سەردانی کەمپێکی ئاوارەکانیان کرد لە پارێزگای هەولێر و پاشان گەشتێکیان بە ناو قەڵای هەولیردا کرد.\nلە رۆژی ٥/٤/٢٠١٦دا شانۆگەری هاملێت لەلایەن ئەم تیمەوە نمایش کرا بە ئامادەبوونی زیاتر لە ١٢٠٠ کەس کە پێک هاتبوون، لە سیاسییەکان و نوێنەرانی ووڵاتان و هونەرمەندان و خوێندکاران. ئامادەبوون لە نمایشەکەدا بە پێی بلیت بوو، وە هەر بلیتێکێش بە نرخێکی رەمزی بووە. ئەو پارانەی لەم پرۆگرامەدا کۆدەکرێتەوە راستەوخۆ دەچێت بۆ رێکخراوێکی خێرخوازی کە بەکاردێتەوە بۆ ئاوارە و پەنابەران.\nلە هەمان رۆژدا کاتژمێر ٣ پرێس کۆنفڕانسێک ئەنجامدرا بە ئامادەبونی، باڵوێزی بەڕیتانیا لە عێراق فرانک بەیکەر، جێگری بەڕێوەبەری ئەنجومەنی رۆشنبیری بەڕیتانی دەیڤد پاردۆ، بەڕێوەبەری هونەری دۆمینیک درۆمگول و کاراکتەری هاملێت ئامادەبوون لە پرێس کۆنفرانسەکەدا.\nلە وەڵامی پرسیارێکدا کە ئایا چۆن عێراق و بە تایبەتی کوردستانیان هەڵبژاردووە، دۆمینیک درۆمگول ووتی کە کاتێک ئەوان بڕیاریان داوە ساکارەکانی شکسپیر لە زۆربەی ووڵاتان نمایش بکەن، بە شێوەیەکی گشتگیر بیریان کردۆتەوە و مەبەستیانە گەشتەکەیان هەموو ووڵاتان بگرێتەوە.\nهاوکات باڵوێزی بەڕیتانیا فرانک بەیکەر ئاماژەی بەوەدا کە پرۆگرامی لەم جۆرە دەبێت ئاڵوگۆڕی کلتوری و زیاتر ئاشنابوون بە نەریت و کلتوری یەکتر. وە بەهەمان شێوە، دەیڤد پاردۆ روونی کردوە کە ئەوان دەیانەوێت ئەم پرۆگرامە ببێتە پردێک لە نێوان لایەنە جیاوازەکان.\nئامادەکاری و بەڕێوەبردنی پرۆگرامی شکسپیر زیندووە لەلایەن ئەنجومانی رۆشنبیری بەڕیتانی و کۆمپانیای گاپرتۆن ئەنجام دەدرێت. چەندین پرۆژە و جالاکی تر لە پرۆگرامی شکسپیر زیندووە لە ساڵی ٢٠١٦دا ئامادەکاری بۆ دەکرێت و لە بواری جێبەجێ کردندایە. زۆربەی کارەکان لەگەڵ خوێندکاران و تەنانەت لە کەمپەکاندا و لەگەڵ ئاوارەکاندا ئەنجام دەدرێت.\nگروپی شانۆی جیهانی لە کۆتای گەشتەکانیان دان و ئێمە بخت یاوەرمان بوو کە یەکیک بوین لەو ووڵاتانە. ئەوان لە پاکستانەوە هاتبوون و دوای کوردستانی عێراقیش بەرەو ئێران و ئەفغانستان بەڕی کەوتن. کە ئەمەش دەبێت کۆتایی گەشتە دوو ساڵەکەیان.